Na temelju članka 109. stavak 4. Zakona o prostornom uređenju ("Narodne novine" broj 153/13, 65/17), Statuta Općine Kaštelir-Labinci (Službeni glasnik Općine Kaštelir - Labinci broj 02/09 i 02/13) i Odluke o izradi Izmjena i dopuna Prostornog plana uređenja Općine Kaštelir-Labinci (Službeni glasnik Općine Kaštelir - Labinci broj 2/17), Općinsko vijeće Općine Kaštelir-Labinci na sjednici održanoj dana 22. prosinca 2017. godine, donosi

(prijedlog)

**ODLUKU o donošenju**

**IZMJENA I dopuna Prostornog plana uređenja**

**Općine Kaštelir-Labinci**

**I. OPĆE ODREDBE**

**Glava I.**

Donose se Izmjene i dopune Prostornog plana uređenja Općine Kaštelir-Labinci (Službeni glasnik Grada Poreča broj 07/02, 08/02 - ispravak, Službeni glasnik Općine Kaštelir-Labinci broj 01/11, 2/16 - dopune) u nastavku teksta: Plan, što ga je izradila tvrtka Urbanistica d.o.o. iz Zagreba, u koordinaciji s nositeljem izrade Jedinstvenim upravnim odjelom Općine Kaštelir-Labinci.

**Glava II.**

Plan predstavlja elaborat Izmjena i dopuna Prostornog plana uređenja Općine Kaštelir-Labinci koji sadrži:

I Tekstualni dio

Odredbe za provođenje

II Grafički dio - Kartografski prikazi:

1. KORIŠTENJE I NAMJENA POVRŠINA

2. INFRASTRUKTURNI SUSTAVI

2a: Infrastrukturni sustavi - Promet – cestovni i željeznički

2b: Infrastrukturni sustavi - Pošta i telekomunikacije

2c: Infrastrukturni sustavi - Energetski sustav – plinoopskrba i elektroenergetika

2d: Infrastrukturni sustavi - Vodnogospodarski sustav – vodoopskrba i odvodnja otpadnih voda

3. UVJETI KORIŠTENJA I ZAŠTITE PROSTORA

3a: Uvjeti korištenja i zaštite prostora – ograničenja i posebne mjere

3b: Uvjeti korištenja i zaštite prostora – prirodna baština

3c: Uvjeti korištenja i zaštite prostora – kulturna dobra

3d: Uvjeti korištenja i zaštite prostora - planovi užih područja

4. GRAĐEVINSKA PODRUČJA I PODRUČJA POSEBNIH UVJETA KORIŠTENJA

4a: Građevinska područja naselja i područja posebnih uvjeta korištenja - detalji

III PRILOZI

1. Obrazloženje plana

2. Sažetak za javnost

3. Izvješće o javnoj raspravi.

**Glava III.**

Elaborat Plana iz glave II. sastavni je dio ove Odluke.

Sadržajem elaborata Plana iz glave II. odgovarajuće se zamjenjuju dijelovi Prostornog plana uređenja Općine Kaštelir-Labinci (Službeni glasnik Grada Poreča broj 07/02, 08/02 - ispravak i Službeni glasnik Općine Kaštelir - Labinci broj 01/11, 2/16 - dopune).

**iI. ODREDBE ZA PROVOĐENJE**

**Članak 1.**

U članku 3b. alineji d) riječi: "mješovite, odnosno isključive" brišu se.

**Članak 2.**

U članku 4. stavak 1. mijenja se i glasi:

"(1) Područje Općine je prema korištenju i namjeni površina razgraničeno na sljedeći način:

I. UNUTAR GRAĐEVINSKIH PODRUČJA (GP)

***a/ površine naselja -*** građevinska područja naselja (GPN)

***-GPN Kaštelir*** *-* unutar kojega su razgraničene sljedeće prostorne cjeline (zone) jedinstvene namjene:

* sportsko-rekreacijska namjena,
* gospodarska ugostiteljsko-turistička namjena

***- GPN Deklići*** *-* unutar kojega je razgraničena prostorna cjelina (zona) jedinstvene namjene - gospodarske ugostiteljsko-turističke namjene

**- *GPN Labinci*** - unutar kojega je razgraničena prostorna cjelina (zona) jedinstvene namjene - gospodarske ugostiteljsko-turističke namjene

Unutar građevinskog područja naselja ***Cerjani, Brnobići, Babići, Dvori, Tadini, Valentići, Rogovići, Kovači, Rojci, Roškići, Mekiši kod Kaštelira i Kranjčići*** nisu posebno razgraničene cjeline (zone) jedinstvene namjene.

***b/ površine izvan naselja za izdvojene namjene:***

* građevinska područja za gospodarsku namjenu - pretežito proizvodnu i poslovnu (I), (I3), (K)
* građevinska područja za sportsko-rekreacijsku namjenu - polivalentni sportsko-rekreacijski centar (R6)
* građevinska područja za groblja (+)

II. IZVAN GRAĐEVINSKIH PODRUČJA

***c/ površine rekreacijske namjene***

* rekreacijska površina (R)

***d/ površine poljoprivrednog tla i šuma isključivo osnovne namjene***

* osobito vrijedno obradivo tlo (P1),
* vrijedno obradivo tlo (P2)
* ostalo obradivo tlo (P3)
* šuma gospodarske namjene (Š1)
* zaštitne šume (Š2)
* ostalo poljoprivredno tlo, šume i šumsko zemljište (PŠ)

***e/ vodne površine:***

* površine vodotoka;

***f/ površine infrastrukturnih sustava:***

* površine predviđene za infrastrukturne koridore:

- prometne,

- elektroenergetske,

- vodnogospodarskog sustava;

* površine predviđene za infrastrukturne građevine.

što je prikazano na kartografskom prikazu br. 1: *"Korištenje i namjena površina"* i kartografskim prikazima serije pod br.2: "*Infrastrukturni sustavi"* sve u mj. 1:25000 te na kartografskim prikazima serije pod br.4: *"Građevinska područja i područja posebnih uvjeta korištenja*" u mj. 1:5000."

**Članak 3.**

Članak 4a. mijenja se i glasi:

"**Članak 4a.**

I POVRŠINE NASELJA, POVRŠINE IZVAN NASELJA ZA IZDVOJENE NAMJENE

(1) Površina naselja razgraničena na kartografskom prikazu br. 1: *"Korištenje i namjena površina"* umj 1:25000, te na kartografskim prikazima serije 4: *"Građevinska područja i područja posebnih uvjeta korištenja*" u mj. 1:5000, odgovara ukupnoj površini građevinskog područja naselja (GPN) koja uključuje i prostorne cjeline (zone) jedinstvene namjene:

(2) Građevinska područja naselja utvrđena Planom su površine naselja u kojima prevladava stambena namjena, a sadržavaju i:

1. površine javne i društvene namjene (upravne, socijalne, zdravstvene, školske i predškolske, kulturne, vjerske i sl.) te posebno otvorene javne površine - trgove, parkove, dječja igrališta, sportsko-rekreacijske površine sa sportskim terenima itd;
2. površine gospodarske namjene (ugostiteljsko-turističke, uslužne, trgovačke, za proizvodnju manjeg opsega i zanatske, komunalno-servisne, obiteljske vinarije) bez nepovoljnih utjecaja na život u naselju;
3. površine prometnih građevina i pojaseva s površinama za promet u mirovanju (parkirališta);
4. površine ostalih infrastrukturnih i komunalnih građevina i uređaja bez nepovoljnih utjecaja na život u naselju;
5. druge namjene i sadržaje koji nisu nespojivi s osnovnom stambenom namjenom te se mogu planirati u naselju.

Građevinska područja naselja isključive namjene utvrđena Planom su površine javne i društvene namjene, gospodarske ugostiteljsko-turističke namjene razgraničene unutar površine naselja sukladno članku 4. stavku (1) i detaljno određene u članku 6. stavku (3).

(3) Prostorne cjeline (zone) jedinstvene namjene utvrđene planom su zone gospodarske ugostiteljsko-turističke namjene i sportsko-rekreacijske namjene koje su razgraničene unutar površine naselja sukladno članku 4. stavku (1) i detaljno određene u članku 6. stavku (3). Unutar navedenih zona mogu se planirati sadržaji koji proizlaze iz osnovne namjene (ugostiteljsko-turistička i sportsko-rekreacijska).

(4) *Površine izvan naselja za izdvojene namjene* odnosno izdvojena građevinska područja (izvan naselja) utvrđena su Planom za gospodarsku namjenu - pretežito proizvodnu i poslovnu, sportsko-rekreacijsku namjenu i groblja.

(5) Unutar površina naselja ili njihovih izdvojenih dijelova, ne mogu se planirati građevine i djelatnosti, koje imaju nepovoljan utjecaj na kakvoću života u naselju.

(6) U građevinskom području naselja unutar prostornih cjelina (zona) jedinstvene namjene te u izdvojenim građevinskim područjima izvan naselja, ne može se planirati stambena namjena."

**Članak 4.**

U članku 4b. stavku 1. rečenici 1. riječ: "ovim" te rečenice 4. i 5. brišu se.

**Članak 5.**

Članak 4c. briše se.

**Članak 6.**

U članku 4d. riječ: "ovim" briše se.

**Članak 7.**

Članak 5. mijenja se i glasi:

"**Članak 5.**

(1) Na području Općine (unutar obuhvata Plana) su sljedeće građevine od važnosti za Državu:

* Autocesta A9 Čvorište Umag (D510) - Kanfanar - čvorište Pula (D66) (postojeća; izgradnja drugog objekta Mosta Mirna i vijadukta Limska Draga, dovršetak izgradnje drugog prometnog traka na poddionici Čvorište Pula - D66 (raskrižje za Zračnu luku Pula) i na postojećoj državnoj cesti D510 (spoj sa R. Slovenijom).
* Spojna cesta A9 Čvorište Kaštelir (Rogovići kod Tara) - Ž5040 (obilaznica Tar) (prometni koridor u istraživanju državnog značaja)

- Elektronička komunikacijska infrastruktura

- Regulacijske i zaštitne vodne građevine na vodotoku rijeka Mirna (voda I. reda)

(2) Na području Općine (unutar obuhvata Plana) su sljedeće građevine od važnosti za Županiju (osim navedenih građevina od važnosti za Državu u stavku 1. ovog članka):

*- Istarski vodovod* (izvorište Gradole - prema Poreču i Puli)

*- Dalekovod 110 kV (Poreč – Katoro)*

* Županijska cesta Ž5040 Tar (D75) - Labinci - Višnjan (Ž5042) (postojeća)
* Županijska cesta Ž5041 Kufci (Ž5042) - Brnobići - Vižinada (Ž5209) (postojeća)
* Županijska cesta Ž5042 Špadići (D75)- Višnjan- Diklići - Karojba (Ž5007) (postojeća, djelomična obnova i rekonstrukcija postojeće)
* Obilaznica Labinci (Ž5040) (planirana)
* Građevina sporta i rekreacije „Parenzana“- rekreacijska trasa stare željezničke pruge Trst-Poreč
* Građevine elektroničkih komunikacija: elektronički komunikacijski vodovi - spojni podzemni svjetlovodni kabeli (postojeći) s pripadajućim građevinama; pristupne centrale kao pripadajuće građevine spojnim kabelima (postojeće)
* vodne građevine za melioracijsku odvodnju površine manje od 10.000 ha
* vodne građevine vodoopskrbnih sustava Istre
* dalekovod 110kV Poreč-Kotaro (postojeći)
* izdvojena građevinska područja izvan naselja poslovne i/ili proizvodne namjene veća od 4 ha (PZ Devići, PZ Labinci)."

**Članak 8.**

Članak 6. mijenja se i glasi:

"**Članak 6.**

GRAĐEVINSKO PODRUČJE NASELJA (GPN)

(1) Građevinsko područje naselja (GPN), predstavlja dio područja Općine, koji je predviđen za gradnju, razvoj i uređenje naselja. Planom su utvrđena građevinska područja naselja s izdvojenim dijelovima.

(2) Planom su utvrđene površine građevinskih područja naselja, a koje se detaljnije mogu rasčlanjivati i planovima uređenja užih područja s namjenama sukladno članku 4. stavku (1) i sukladno stavku (3) ovoga članka.

(3) Planom su utvrđene prostorne cjeline (zone) jedinstvene namjene unutar GPN-a za:

*a) gospodarsku ugostiteljsko-turističku namjenu (- „turistička zona“- TZ):*

*-TZ* „Montecal*“ - hoteli (T1) / turističko naselje (T2),* u okviru GPN-a Kaštelir i Labinci;

*-TZ* „Deklići“ *- hoteli (T1) / turističko naselje (T2),* u okviru GPN-a Deklići;

*b)* *sportsko-rekreacijsku namjenu*:

- sportsko igralište (R) *„Kaštelir 1“* u okviru GPN-a Kaštelir;

*c) javnu i društvenu namjenu (D):*

*- dječji vrtić u okviru GPN Labinci*.

(4) Iako su utvrđene prostorne cjeline (zone) iz stavka (3) ovog članka sastavni dijelovi površine naselja, navedena područja izuzimaju se iz površine ukupnog građevinskog područja naselja (GPN-a) prilikom izračuna brutto gustoće stanovanja. Navedene cjeline (zone) prikazane su na kartografskom prikazu serije 4: "*Građevinska područja i područja posebnih uvjeta korištenja"* u mj.1:5000.

(5) Planom su unutar građevinskog područja naselja utvrđene i površine za koje vrijede posebni uvjeti gradnje i uređenja - površine sportsko-rekreacijske namjene (R) te površina javne i društvene namjene (D) – namjenjena za smještaj predškolske ustanove - dječjeg vrtića/jaslica. Navedene površine prikazane su na kartografskom prikazu serije 4: "Građevinska područja i područja posebnih uvjeta korištenja" u mj.1:5000.

**Članak 9.**

Iza članka 6. dodaje se članak 6a. koji glasi:

"**Članak 6a.**

Ovim se Planom utvrđuju građevinska područja naselja, čija površina iznosi:

|  |  |  |  |  |  |  |
| --- | --- | --- | --- | --- | --- | --- |
| **naselja** | Broj stanovnika 2021. g | Bruto gustoća  (st/ha GPN) | površina GPN-a za potrebe izračuna gustoće\* | površina GPN /ha/ | | |
| izgrađeni dio | neizgrađeni dio | ukupno |
| KAŠTELIR | 597 | 13,93 | 42,84 | 40,99 | 6,23 | 47,22 |
| LABINCI | 531 | 15,19 | 34,95 | 31,82 | 3,56 | 35,38 |
| BRNOBIĆI | 348 | 17,74 | 19,61 | 19,61 | 0 | 19,61 |
| ROGOVIĆI | 184 | 15,76 | 11,67 | 9,75 | 1,92 | 11,67 |
| BABIĆI | 101 | 17,71 | 5,70 | 5,70 | 0 | 5,70 |
| KOVAČI | 95 | 13,76 | 6,90 | 6,16 | 0,74 | 6,90 |
| KRANJČIĆI | 114 | 5,84 | 19,50 | 19,50 | 0 | 19,50 |
| ROJCI | 130 | 14,3 | 9,09 | 9,09 | 0 | 9,09 |
| ROŠKIĆI | 80 | 19,09 | 4,19 | 4,19 | 0 | 4,19 |
| TADINI | 77 | 6,36 | 12,10 | 12,10 | 0 | 12,10 |
| VALENTIĆI | 97 | 4,76 | 20,37 | 11,44 | 8,93 | 20,37 |
| MEKIŠI | 31 | 16,06 | 1,93 | 1,93 | 0 | 1,93 |
| DEKLIĆI | 60 | 7,05 | 8,50 | 4,26 | 6,76 | 11,02 |
| DVORI | 66 | 9,88 | 6,68 | 6,68 | 0 | 6,68 |
| CERJANI | 30 | 6,72 | 4,46 | 4,46 | 0 | 4,46 |
| **UKUPNO** | **2541** |  | **208,49** | **187,68** | **28,14** | **215,82** |

*\* prilikom izračuna brutto gustoće stanovanja iz ukupne površine gpna izuzete su prostorne cjeline (zone) jedinstvene namjene (gospodarske ugostiteljsko turističke i sportsko - rekreacijske namjene) veće od 5000m²*"

**Članak 10.**

U članku 7. stavku 2. riječ: "Općine" briše se.

U stavku 2. alineji b) riječi: "najveće dozvoljene izgrađene površine," brišu se.

Iza stavka 2. dodaje se stavak 3. koji glasi:

"(3) Opći uvjeti izgradnje i uređenja površina u okviru GPN-a iz točke 2.2.1. kojima su opisani temeljni pojmovi i uvjeti predstavljaju opće odredbe koje se primjenjuju na sve zgrade ako ostalim odredbama Plana za pojedine namjene, površine i područja nije određeno drugačije."

**Članak 11.**

Članak 10. mijenja se i glasi:

"**Članak 10.**

GRAĐEVNA ČESTICA U GRAĐEVINSKOM PODRUČJU NASELJA

(1) Građevna čestica je u načelu jedna katastarska čestica čiji je oblik, smještaj u prostoru i veličina u skladu s Planom te koja ima pristup na javnu prometnu površinu sukladan Planu.

(2) Uz osnovnu zgradu na građevnoj čestici mogu se graditi i druge pomoćne građevine koje služe za redovitu uporabu osnovne građevine sukladno Planu i propisima."

**Članak 12.**

Članak 11. mijenja se i glasi:

"**Članak 11.**

REGULACIJSKA I GRAĐEVINSKA LINIJA

(1) Regulacijskom linijom se, prema ovim odredbama, smatra granica građevne čestice prema prometnoj površini. Građevna čestica može imati jednu ili više regulacijskih linija.

(2) Građevinskom linijom se, prema ovim odredbama, smatra obvezna linija (pravac) kojom se određuje položaj građevine osnovne namjene na građevnoj čestici na način da se na nju naslanja dio građevine ili najmanje 2 najistaknutije točke pročelja. Najmanja udaljenost građevinske od regulacijske linije (odnosno najmanja udaljenost građevine od regulacijske linije) iznosi 5,0 m,

(3) Iznimno od st. (2) ovog članka, u izgrađenom dijelu GPN-a moguće je udaljenost građevine od regulacijske linije prilagoditi građevinskim linijama postojećih susjednih građevina u uličnom potezu.

(4) Planom užeg područja, mogu se odrediti građevinske linije uz javne pješačke površine (trgove, parkove, površine za rekreaciju i sl.) na kojima se zgrade mogu graditi na samoj regulacijskoj liniji prema tim površinama.

(5) Ako se građevina gradi na regulacijskoj liniji, izvan ("*preko"*) regulacijske linije mogu se graditi strehe do 0,4 m."

**Članak 13.**

Članak 12. mijenja se i glasi:

"**Članak 12.**

UDALJENOST GRAĐEVINE OSNOVNE NAMJENE OD granice građevne čestice

(1) U građevinskom području naselja, građevina osnovne namjene može se graditi:

- na udaljenosti od granice građevne čestice minimalno 3,0 m;

- na granici građevne čestice.

(2) Građevina osnovne namjene može se graditi kao:

a) samostojeća građevina - građevina koja se niti jednom svojom stranicom ne naslanja na susjedne građevine postojeće ili planirane na susjednim građevnim česticama

b) poluugrađena građevina - građevina koja se jednom svojom stranicom naslanja na susjednu građevinu postojeću ili planiranu na susjednoj građevnoj čestici, i s tom građevinom formira sklop dvije građevine ili završetak niza građevina

c) ugrađena građevina - građevina koja se s dvije svoje stranice naslanja na susjedne građevine.

(3) Gradnja građevine osnovne namjene na granici građevne čestice moguća je ako:

- je građevina planirana planom užeg područja

- se građevina gradi na granici građevne čestice kao poluugrađena građevina s već izgrađenom građevinom na susjednoj građevnoj čestici

- se građevina gradi kao ugrađena građevina - interpolacija, između dvije postojeće građevine izgrađene na susjednim građevnim česticama.

(4) U svim slučajevima izgradnje na granici građevne čestice, zid na granici građevne čestice mora biti vatrootporan i bez otvora, sljeme krova mora obvezno biti okomito na susjednu česticu i krov bez krovnog prepusta.

(5) Otvorima se ne smatraju dijelovi zida sagrađeni od staklene opeke ili neprozirnog stakla (bez otklopnih krila) površine do 2,0 m2 te ventilacijski otvori veličine do 60/60 cm ili 3600 cm2 (u zbroju otvora ili kao jedan otvor).

Ako je na postojećoj građevini na granici građevne čestice izveden otvor, dijelovi zida koji se ne smatraju otvorima ili svjetlarnik, prilikom gradnje nove zgrade na susjednoj građevnoj čestici potrebno je osigurati na tom mjestu (predvidjeti) svjetlarnik odgovarajućih dimenzija."

**Članak 14.**

Članak 12a. mijenja se i glasi:

**Članak 12a.**

IZGRAĐENOST I ISKORIŠTENOST GRAĐEVNE ČESTICE

(1) U smislu ovih Odredbi, izgrađenost građevne čestice je odnos površine zemljišta pod građevinama na građevnoj čestici (osnovnom građevinom osnovne namjene, te pomoćnim građevinama) i površine te građevne čestice, izražena kao koeficijent izgrađenosti - kig.

Zemljište pod građevinom je vertikalna projekcija svih zatvorenih, otvorenih i natkrivenih konstruktivnih dijelova građevine osim balkona, na građevnu česticu, uključivši i terase u prizemlju građevine kada su iste konstruktivni dio podzemne etaže.

(2) U smislu ovih Odredbi, iskorištenost građevne čestice je odnos ukupne građevinske (bruto) površine građevina na građevnoj čestici (građevine osnovne namjene i pomoćnih građevina) i površine te građevne čestice, izražena kao koeficijent iskorištenosti - kis.

Građevinska (bruto) površina zgrade je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama u koje se ne uračunava površina dijela potkrovlja i zadnje etaže svijetle visine manje od 2,00 m te se ne uračunava površina lođa, vanjskih stubišta, balkona, terasa, prolaza i drugih otvorenih dijelova zgrade.

(3) U proračun izgrađenosti i iskorištenosti građevne čestice se, pri provjeri koeficijenta izgrađenosti (kig) i iskorištenosti (kis) propisanih Planom, ne uračunavaju građevine:

* pješačke i kolne staze i pristupi, parkirališta, stube i terase (platoi), dječja igrališta, i slični elementi u razini uređenog terena, te parterna uređenja,
* potporni zidovi, ograde, pergole (brajde, odrine), ognjišta i slično sukladno propisima;
* bazen sa svim funkcionalnim dijelovima tlocrtne površine do 100 m², cisterna, septička jama, spremnici plina i goriva i slične pomoćne građevine, ukoliko se grade potpuno ukopane u teren ili tako da im visina građevinskog dijela ne prelazi 1,0 m mjereno od najniže točke okolnog konačno uređenog (zaravnatog) terena.

(4) Temeljem osnovnih uvjeta i Odredbi ovog Plana, u okviru različitih područja posebnih uvjeta korištenja odnosno izgrađenih i neizgrađenih dijelova građevinskih područja naselja te za različite vrste i namjene zgrada, urbanističkim planovima uređenja (UPU) mogu se pobliže utvrditi koeficijenti izgrađenosti (*kig*) i koeficijenti iskorištenosti (*kis*) građevnih čestica sukladno pojedinom ambijentu, koji će se razgraničiti pri izradi UPU-a.

**Članak 15.**

Članak 13. mijenja se i glasi:

"**Članak 13.**

VISINA I Ukupna visina GRAĐEVINE

(1) Visina građevine (V) mjeri se u metrima, od konačno zaravnatog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida potkrovlja.

(2) Ukupna visina građevine mjeri se u metrima, od konačno zaravnatog i uređenog terena na njegovom najnižem dijelu uz pročelje građevine do najviše točke (krova) građevine.

(3) Kod izvedbe kosog krova krovište može biti maksimalne visine 2,5 m mjereno od gornjeg ruba stropne konstrukcije zadnjega kata odnosno vrha nadozida potkrovlja do najviše točke krova (sljemena).

(4) Kod izvedbe ravnog krova iznad najviše visine (V) mogu se izvoditi strojarnice dizala, klimatizacijski uređaji i slično, do maksimalne visine 2,5 m mjereno od gornjeg ruba stropne konstrukcije zadnjega kata i udaljeno (uvučeno) minimalno 2,0 m od pročelja građevine.

(5) Iznad najviše visine (V) mogu se izvoditi dijelovi čija funkcija to zahtjeva, tipa dimnjak, zvonik i slično.

(6) Najnižim dijelom konačno zaravnatog terena uz pročelje građevine u smislu ovog članka ne smatraju se:

1. kota dna okna prislonjenog uz građevinu (do 1,2 m duljine uz građevinu i širine do 1,0 m), projektiranog radi prozračivanja i/ili osvjetljenja ukopanog dijela građevine;
2. najniža kota rampe (odnosno podesta u nastavku) širine do 4,0 m za ulazak vozila u podzemnu/ukopanu etažu koja se koristi kao garažni prostor;
3. najniža kota stubišta (odnosno podesta u nastavku) širine do 1,5 m, za pristup podzemnom/ukopanom dijelu građevine.

Urbanističkim planom uređenja odnosno za složenije arhitektonske tipologije i namjene (npr. javne, poslovne, gospodarske i sl.) mogu se utvrditi dodatni posebni uvjeti radi rješavanja pristupa garažno-parkirališnim mjestima u ukopanoj etaži, ako primjena takvih uvjeta zadržava volumene građevina unutar gabarita i kriterija postavljenih Planom."

**Članak 16.**

Članak 14. mijenja se i glasi:

"**Članak 14.**

ETAŽE GRAĐEVINE

(1) Etaže (dijelovi) građevine su:

- *Podrum (Po)* je dio građevine koji je potpuno ukupan ili je ukopan više od 50 % svog volumena u konačano uređeni i zaravnani teren i čiji se prostor nalazi ispod poda prizemlja, odnosno suterena;

- *Suteren (S)* je dio građevine čiji se prostor nalazi ispod poda prizemlja i ukopan je do 50% svog volumena u konačno uređeni i zaravnani teren uz pročelje građevine, odnosno da je najmanje jednim svojim pročeljem izvan terena.

- *Prizemlje (P)* je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnanog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda kata ili krova);

- *Kat (K)* je dio građevine čiji se prostor nalazi između dva stropa iznad prizemlja;

- *Potkrovlje (Pk)* je dio građevine čiji se prostor nalazi iznad zadnjeg kata i neposredno ispod kosog krova, čija visina nadozida ne može biti viša od 1,2 m.

(2) Nadzemna etaža je suteren, prizemlje, kat i potkrovlje. Podzemna etaža je podrum."

**Članak 17.**

Članci 14a.i 14b. brišu se.

**Članak 18.**

Članak 14c. mijenja se i glasi:

"**Članak 14c.**

NAJVEĆA VISINA I BROJ ETAŽA

(1) Najveći dozvoljeni broj etaža građevine osnovne namjene je 3 nadzemne i 1 jedna podzemna etaža.

Najveća dozvoljena visina (V) građevine osnovne namjene je 8,0 m.

**Članak 19.**

U članku 15. stavku 1. riječi: "između 30- 50" zamjenjuju se riječima: "do najviše 20".

**Članak 20.**

U članku 16. stavku 2. rečenici 1. iza riječi: "ambijentu" dodaju se riječi: "odnosno u skladu je sa uvjetima zaštite iz čl.89."

Rečenica 2. briše se.

U stavku 3. iza riječi: "zadovoljavanja" riječ: "ovim" i broj: "36a.," brišu se.

**Članak 21.**

U članku 17. stavku 2., riječ: " zgrade" zamjenjuje se riječju: "građevine" i rečenica 4. zamjenjuje se rečenicama: "Najveća visina potpornog zida može biti 1,5 m. U slučaju da je potrebno izgraditi potporni zid veće visine, tada je isti potrebno izvesti u terasama, s horizontalnom udaljenošću zidova od min 1,5 m, a teren svake terase ozeleniti."

Stavak 4. mijenja se i glasi:

"(4) Najmanje 20% površine građevne čestice mora biti uređeno kao zelena (vrtna), u potpunosti upojna površina. Od navedene odredbe moguće je odstupiti samo unutar izgrađenog dijela građevinskog područja naselja gdje se navedeni postotak ovim Planom ne uvjetuje."

Stavak 5. mijenja se i glasi:

"(5) Najniža kota zaravnatog, odnosno konačno uređenog terena uz građevinu osnovne namjene, ne smije biti više od 1,0 m viša od zatečene prirodne kote na terenu. Izvedba podzida kojima se na pojedinačnoj čestici mijenja "kota zaravnatog, odnosno konačno uređenog terena" uz građevinu u odnosu na zatečenu prirodnu kotu terena i okolne čestice više od 1,0 m, iznimno se može planirati samo planom užeg područja te za specifična urbanističko-arhitektonska rješenja."

**Članak 22.**

U članku 18. stavak 3. briše se.

**Članak 23.**

U članku 19. stavku 1. riječi: "i privatnim parcelama" brišu se.

Stavak 5. briše se.

Dosadašnji stavak 6. postaje stavak 5.

**Članak 24.**

Članak 20. mijenja se i glasi:

"**Članak 20.**

KROVIŠTE GRAĐEVINE

(1) Krovišta građevina mogu biti ravna ili kosa. Ako se krovišta izvode kao kosa nagib krovnih ploha je najviše 24o.

(2) Ako se izvodi istak vijenca krova građevine onda je on armiranobetonski ili kameni s istakom do 0,5 m od ravnine pročelnih zidova zgrade. Krovni prepust na zabatu može biti do 0,20 m. Preporučuje se izvedba vijenca u skladu s lokalnim tradicijskim rješenjima."

**Članak 25.**

U članku 22. stavku 1. riječi: "neke zgrade" zamjenjuju se riječju: "građevine".

U alineji b) riječ : "zgrada" zamjenjuje se riječju: "građevina".

U stavku 2. riječi: "prostornog" i "i/ili zasebne površine (čestice) za izgradnju garažno-parkirališnih mjesta," brišu se.

**Članak 26.**

U članku 24. riječ: "kućnog" zamjenjuje se riječju: "komunalnog".

U stavku 1. riječ: "predjeli" zamjenjuje se riječju: "površine".

U stavku 3. riječ: "parcelama" zamjenjuje se riječju: "česticama".

**Članak 27.**

Članak 25. mijenja se i glasi:

"**Članak 25.**

PRIKLJUČAK NA KOMUNALNU INFRASTRUKTURU

(1) Unutar građevinskog područja naselja građevine se moraju obvezatno priključiti na komunalnu infrastrukturu (elektroopskrba, vodoopskrba, odvodnja, elektronička komunikacijska infrastruktura i sl.) ukoliko ista postoji i ako za to postoje tehnički uvjeti. Priključivanje građevina na komunalnu infrastrukturu obavlja se prema posebnim uvjetima nadležne ustanove, akta lokalne samouprave i sukladno propisima."

**Članak 28.**

U članku 27. stavku 1. riječ: "Zgrade" zamjenjuje se riječju: "Građevine" i riječ: "građevinskim" zamjenjuje se riječju: "građevnim".

**Članak 29.**

Članak 28. mijenja se i glasi: "

"**Članak 28.**

ODVODNJA OTPADNIH VODA

(1) Ukoliko nije izgrađena odvodnja otpadnih voda, odvodnja otpadnih voda se vrši izgradnjom septičkih ili sabirnih jama odnosno odgovarajućih uređaja za pročišćavanje otpadnih voda i njihovim redovitim pražnjenjem te odvoženjem sadržaja putem ovlaštene osobe (javni isporučitelj vodne usluge ili Koncesionar) na stanicu za prihvat sadržaja septičkih i sabirnih jama te viška mulja iz malih bioloških uređaja za pročišćavanje (fekalna stanica). Septičke i sabirne jame se moraju nalaziti na mjestu do kojeg je moguć pristup posebnim vozilima za crpljenje i pražnjenje sadržaja jame.

(2) Izgrađene čestice koje koriste postojeći sustav odvodnje putem septičkih jama, po izgradnji javnog sustava odvodnje moraju se na njega priključiti."

**Članak 30.**

U članku 31. stavci od 2. do 3. brišu se.

Dosadašnji stavak 5. postaje stavak 2.

**Članak 31.**

Članak 31a. mijenja se i glasi:

"**Članak 31a.**

NAMJENA GRAĐEVINE OSNOVNE NAMJENE U GPN-u

(1) Namjena građevine osnovne namjene na građevnoj čestici, određena je udjelom površine određene namjene u ukupnoj građevinskoj (bruto) površini (GBP) zgrade. Građevine osnovne namjene prema namjeni mogu biti:

1. stambene namjene (stambene zgrade) - minimalno 70% udjela GBP-a je stambene namjene
2. stambeno - poslovne namjene – više od 30% i manje od 70% udjela GBP-a je stambene namjene
3. poslovne namjene (uredske i sl. zgrade, te zgrade ugostiteljsko-turističke namjene - minimalno 70% udjela GBP-a je poslovne namjene,
4. gospodarske namjene - 100% udjela GBP-a je gospodarske namjene s iznimkom obiteljskih vinarija koje se planiraju isključivo kao OPG.
5. javne i društvene namjene (upravne, socijalne, zdravstvene, školske i predškolske, kulturne, vjerske i sl.);- 100% udjela GBP-a je javne i društvene namjene
6. infrastrukturne i ostale građevine."

(2) U slučaju promjene namjene građevine iz stavka (1) ovoga članka, građevina mora zadovoljiti uvjete ovoga Plana za zgradu namjene u koju se prenamjenjuje."

**Članak 32.**

Ispred članka 31b. dodaje se naslov koji glasi:

"**2.2.2. Građevine stambene namjene**"

**Članak 33.**

Članak 31b. mijenja se i glasi:

"**Članak 31b.**

OBITELJSKE STAMBENE ZGRADE I VIŠESTAMBENE ZGRADE,

(1) Građevine stambene namjene su obiteljske stambene zgrade i višestambene zgrade.

(2) U postojećim i planiranim građevinama stambene namjene mogući je smještaj sadržaja poslovne namjene (lokali) - do 30% GBP-a zgrade - kako slijedi:

1. trgovina (prehrana, mješovita roba, tekstil, odjeća, obuća, kožnata galanterija, papirnica, proizvodi od plastike, pletena roba, tehnička roba, pokućstvo, cvijeće, svijeće, suveniri, rezervni dijelovi za automobile i poljodjelske strojeve, poljodjelske potrepštine i sl.),
2. ugostiteljstvo (buffet, snack-bar, kavana, slastičarnica, pizzeria, restoran) i ugostiteljski objekti za smještaj u skladu s posebnim propisom (Pravilnik o razvrstavanju i kategorizaciji ugostiteljskih objekata iz skupine ostali ugostiteljski objekti za smještaj),
3. zanatstvo i osobne usluge (krojač, obućar, staklar, fotograf, servisi kućanskih aparata, servisi osobnih automobila /ne lakiranje/, praonica osobnih automobila, kemijska čistionica, fotokopiraonica, zdravstvene usluge, usluge rekreacije, proizvodno zanatstvo i sl.),
4. ostalo (odvjetništvo, odjeljenja dječjih ustanova, uredi i predstavništva domaćih i stranih poduzeća, intelektualne usluge i sl.).

(3) U smislu ovih odredbi u broj stambenih jedinica uračunavaju se i apartmani i studio-apartmani u kojima se obavljaju usluge ugostiteljskog smještaja u skladu s posebnim propisom (Pravilnik o razvrstavanju i kategorizaciji ugostiteljskih objekata iz skupine ostali ugostiteljski objekti za smještaj)."

**Članak 34.**

Ispred članka 32. dodaje se naslov koji glasi:

"**2.2.2.1. Obiteljske stambene zgrade**".

**Članak 35.**

U članku 32. naslov i stavak 2. brišu se.

**Članak 36.**

U članku 32a. naslov briše se.

**Članak 37.**

Članak 33. mijenja se i glasi:

"**Članak 33.**

(1) Veličina građevne čestice za građenje obiteljske stambene zgrade ne može biti manja od:

1. za građenje samostojeće zgrade: 750 m2 u neizgrađenom, a 350 m2 u izgrađenom dijelu GPN-a, s tim da širina građevne čestice, mjerena na mjestu građevinske linije zgrade ne može biti manja od 20,0 m u neizgrađenom dijelu GPN-a, a 15,0 m u izgrađenom dijelu GPN-a (navedena širina građevne čestice ne odnosi se na dio građevne čestice kojom se osigurava pristup na javnu prometnu površinu iz članka 77. stavka 10.);
2. za građenje poluugrađene zgrade: 600 m2 u neizgrađenom, a 250 m2 u izgrađenom dijelu GPN-a, s tim da širina građevne čestice, mjerena na mjestu građevinske linije zgrade, ne može biti manja od 15,0 m u neizgrađenom dijelu GPN-a,
3. za građenje ugrađene zgrade: 400 m2 u neizgrađenom, a 150 m2 i izgrađenom dijelu GPN-a, s tim da širina građevne čestice, mjerena na mjestu građevinske linije zgrade, ne može biti manja od 10,0 m.

(2) U neizgrađenim dijelovima GPN-a, i u izgrađenim dijelovima GPN-a na koje se primjenjuju odredbe za neizgrađene dijelove GPN-a (članak 4b, stavak (2), alineja b)), građenje samostojeće obiteljske stambene zgrade, kao osnovne zgrade:

1. s jednom stambenom jedinicom moguća je na građevnim česticama veličine minimalno 750 m2,
2. s dvije stambene jedinice moguća je na građevnim česticama veličine minimalno 850 m2,
3. s tri stambene jedinice moguća je na građevnim česticama veličine minimalno 1000 m2.

(3) U neizgrađenim dijelovima GPN-a, i u izgrađenim dijelovima GPN-a na koje se primjenjuju odredbe za neizgrađene dijelove GPN-a (članak 4b, stavak (2), alineja b)), građenje poluugrađene obiteljske stambene zgrade, kao osnovne zgrade moguće je samo s jednom stambenom jedinicom.

(4) U neizgrađenim dijelovima GPN-a, i u izgrađenim dijelovima GPN-a na koje se primjenjuju odredbe za neizgrađene dijelove GPN-a (članak 4b, stavak (2), alineja b)), građenje ugrađene obiteljske stambene zgrade, kao osnovne zgrade moguće je samo s jednom stambenom jedinicom.

(5) Utvrđenu građevnu česticu nije moguće naknadno parcelacijom smanjivati ispod minimalnih kriterija veličine građevne čestice za pojedini tip izgradnje iz ovoga članka."

**Članak 38.**

U članku 34. naslov briše se.

U stavku 1. rečenici 1. riječi: "zakonito izgrađene" brišu se, riječ: "građevinsku" zamjenjuje se riječju: "građevnu" i riječi: "veličine do 600,0 m2" brišu se.

**Članak 39.**

Članak 35. mijenja se i glasi:

"**Članak 35.**

(1) Najveća dozvoljena visina i broj etaža obiteljskih stambenih zgrada u izgrađenom i neizgrađenom dijelu građevinskog područja naselja je:

- najveći dozvoljeni broj etaža obiteljske stambene zgrade je 3 nadzemne i 1 jedna podzemna etaža

- najveća dozvoljena visina (V) obiteljske stambene zgrade je 8,0 m."

**Članak 40.**

Članak 36. mijenja se i glasi:

"**Članak 36.**

KOEFICIJENT IZGRAĐENOSTI - *kig* I KOEFICIJENT ISKORIŠTENOSTI *– kis* OBITELJSKE STAMBENE ZGRADE

(1) U okviru izgrađenih i neizgrađenih dijelova GPN-a za pojedine površine građevnih čestica vrijednosti za koeficijent izgrađenosti - *kig* i koeficijent iskorištenosti - *kis* stambenih obiteljskih zgrada dani su u Tablici 1.

**TABLICA 1.**

**KOEFICIJENT IZGRAĐENOSTI (kig) I KOEFICIJENT ISKORIŠTENOSTI (kis) GRAĐEVNIH ČESTICA ZA GRADNJU NOVIH I REKONSTRUKCIJU POSTOJEĆIH OBITELJSKIH STAMBENIH ZGRADA U NEIZGRAĐENOM I IZGRAĐENOM DIJELU GPN-a**

|  |  |  |  |  |
| --- | --- | --- | --- | --- |
| Površina građevne čestice | | Koeficijent izgrađenosti  građevne čestice  **kig** | | Najveći koeficijent iskoristivosti  građevne čestice  **kis** |
| od m2 | do m2 | min | max |
| **150** | **350** | **0,20** | **0.40** | **1,3** |
| **351** | **750** | **0,15** | **0,35** | **1,2** |
| **751** | **1000** | **0,10** | **0,30** | **1,0** |
| **1001** | **1500** | **0,10** | **0,25** | **0,9** |
| **1501** | **2000** | **0,10** | **0,20** | **0,7** |

(2) Za građevne čestice obiteljske stambene zgrade površine veće od 2000 m2 primjenjuju se uvjeti kao da je ta građevna čestica veličine 2000 m2 , prema Tablici 1.

(3) Iznimno za izgradnju i rekonstrukciju ugrađenih obiteljskih stambenih zgrada u okviru izgrađenih dijelova GPN-a, za pojedine površine građevnih čestica vrijednosti za najveći koeficijent izgrađenosti - *kig* u Tablici 1. mogu se povećati za 50%, s tim da se koeficijent iskorištenosti - *kis* u Tablici 1 ne može povećati i da površina zemljišta pod građevinama ne može biti veća od 200 m2.

(4) Iznimno, postojeće obiteljske stambene zgrade u izgrađenom dijelu građevinskog područja naselja čija je površina građevne čestice manja od 150m² mogu se rekonstruirati u okviru postojeće tlocrtne izgrađenosti do visine, odnosno broja etaža susjednih postojećih građevina, odnosno najviše do P+1."

**Članak 41.**

Članak 36a. briše se.

**Članak 42.**

U članku 36b. stavak 1. mijenja se i glasi:

"(1) Ako je postojeća izgrađenost, odnosno *kig* i *kis*, građevne čestice sa postojećom izgrađenom obiteljskom stambenom zgradom veća od vrijednosti iz članka 36, zgrada se može rekonstruirati unutar postojećih gabarita i parametara, bez dodatnih povećanja u odnosu na parametre Plana."

**Članak 43.**

U naslovu ispred članka 36c. brojčana oznaka: "**2.2.3.**" zamjenjuje se brojčanom oznakom: "**2.2.2.2.**"

**Članak 44.**

Članak 36c. mijenja se i glasi:

"**Članak 36c.**

(1) Višestambene zgrade su zgrade s četiri ili više stambenih jedinica.

Na području Općine moguća je isključivo:

1. rekonstrukcija postojećih višestambenih zgrada
2. rekonstrukcija postojećih zgrada javne i društvene namjene u smislu prenamjene u višestambene zgrade.

(2) Rekonstrukcija iz stavka (1) alineje a) ovog članka moguća je sukladno slijedećim uvjetima:

1. maksimalno povećanje građevinske bruto površine do 100% građevinske bruto površine postojeće zgrade
2. najveći koeficijent izgrađenosti građevne česticekig je 0,3

c) najveća dozvoljena visina (V) višestambene zgrade je 8,0 m, a najveći dozvoljeni broj etaža višestambene zgrade je 3 nadzemne i 1 jedna podzemna etaža,

uz mogućnost gradnje dodatnih etaža podzemne garaže.

(3) Rekonstrukcija iz stavka (1) alineje b) ovog članka moguća je isključivo unutar gabarita postojeće zgrade."

**Članak 45.**

Naslov ispred članka 37. mijenja se i glasi:

"**2.2.3. Građevine stambeno - poslovne i poslovne namjene**"

**Članak 46.**

Članak 37. mijenja se i glasi:

"**Članak 37.**

(1) Građevine stambeno - poslovne i poslovne namjene mogu se graditi na građevnoj čestici minimalne površine 1500 m2 u neizgrađenom dijelu GPNa, a u izgrađenom dijelu GPN-a primjenjuju se odredbe za veličinu građevne čestice obiteljske stambene zgrade u izgrađenim dijelovima GPN-a iz članka 33.

(2) Najveća dozvoljena visina i broj etaža građevina zgrada stambeno - poslovne i poslovne namjene u izgrađenom i neizgrađenom dijelu GPN-a je:

- najveća dozvoljena visina (V) je 8,0 m,

- najveći dozvoljeni broj etaža je 3 nadzemne i 1 jedna podzemna etaža, uz mogućnost gradnje dodatnih etaža podzemne garaže.

(3) Pri gradnji novih zgrada građevina stambeno - poslovne i poslovne namjene u neizgrađenom dijelu GPN-a maksimalni kig iznosi 0,20, a maksimalni kis iznosi 0,70, a u izgrađenom dijelu GPN-a primjenjuju se odgovarajuće vrijednosti utvrđene Tablicom 1 iz članka 36.

(4) Ako je zatečena izgrađenost i/ili iskorištenost, odnosno *kig* i/ili *kis*, građevne čestice sa postojećom izgrađenom zgradom u izgrađenom dijelu GPN-a veća od navedenih vrijednosti, građevina se može održavati i rekonstruirati bez dodatnih povećanja u odnosu na parametre Plana. Iznimno, koeficijent iskorištenosti može biti veći kada je potrebno na građevnoj čestici u izgrađenom dijelu građevinskog područja naselja sukladno normativima iz članka 79. stavka 3. planirati odgovarajući broj garažnih parkirališnih mjesta, te ako se garažna mjesta u cijelosti riješe podzemno.

(5) U zgradi građevini stambeno - poslovne namjene, a unutar udjela površine stambene namjene mogu biti najviše tri stambene jedinice.

(6) U građevini poslovne namjene, a unutar udjela površine stambene namjene može biti najviše jedna stambena jedinica.

(7) U smislu ovih odredbi u broj stambenih jedinica uračunavaju se i apartmani i studio-apartmani u kojima se obavljaju usluge ugostiteljskog smještaja u skladu s posebnim propisom (Pravilnik o razvrstavanju i kategorizaciji ugostiteljskih objekata iz skupine ostali ugostiteljski objekti za smještaj).

(8) Građevine pretežito stambene i poslovne namjene moguće je graditi isključivo kao samostojeće zgrade.

(9) Udaljenost pročelja građevine stambeno - poslovne i poslovne namjene od granice građevne česticene smije biti manja od 4,0 m, odnosno H/2 (pola visine zgrade). Iznimno udaljenost zgrade od granice susjedne građevne čestice može biti i manja od 4,0 m, odnosno H/2, ali ne manje od 1,0 m u skladu sa posebnim propisima."

**Članak 47.**

Naslov ispred članka 45. mijenja se i glasi:

"**2.2.4. Pomoćne građevine**"

**Članak 48.**

Članak 45. mijenja se i glasi:

"**Članak 45.**

(1) Unutar GPN-a, na građevnim česticama uz obiteljsku stambenu zgradu mogu se graditi pomoćne građevine koje služe za redovitu uporabu obiteljske stambene zgrade.

(2) U smislu ovih odredbi, pomoćne građevine su: garaže za osobne automobile, pomoćne gospodarske zgrade u domaćinstvu, za poljodjelske i slične strojeve, ljetne kuhinje, vrtne sjenice, nadstrešnice, ostave sitnog alata, radionice, drvarnice, "šupe", kotlovnice, sušare i slično što služi redovitoj upotrebi osnovne stambene zgrade.

(3) Pomoćne građevine mogu imati 1 etažu. Najveća visina (V) pomoćne zgrade je 4,0 m.

(4) Pomoćne građevine se mogu graditi počevši od građevinske linije osnovne zgrade prema dubini čestice, ali ne na manjoj udaljenosti od 5,0 m od regulacijske linije.

Udaljenost pomoćne građevine od granice građevne čestice treba biti minimalno 3,0 m.

Pomoćne građevine mogu se graditi na granici građevne čestice kao poluugrađene građevine s istom takvom pomoćnom građevinom na susjednoj građevnoj čestici. Zid prema susjednoj pomoćnoj građevini mora biti vatrootporan. Krovna voda mora se slijevati na vlastitu česticu.

(5) Pomoćne građevine materijalima i oblikovanjem moraju biti usklađene sa osnovnom građevinom uz koju se grade. Pomoćna građevina ne smije nadvisiti osnovnu građevinu."

**Članak 49.**

Članak 46. mijenja se i glasi:

"**Članak 46.**

POMOĆNE GRAĐEVINE - GARAŽE ZA OSOBNE AUTOMOBILE

(1) Iznimno od ostalih pomoćnih građevina, garaža za osobne automobile na građevnim česticama koje se nalaze na strmim terenima i koje ne graniče sa prometnicama koje predstavljaju kategorizirane ceste, može se graditi i na regulacijskoj liniji.

(2) Ako je garaža na građevnoj čestici na strmom terenu ukopana odnosno samo jednog otkrivenog pročelja i nije u konstruktivnoj vezi s osnovnom zgradom, ne ulazi u koeficijent izgrađenosti - kig i koeficijent iskorištenosti - kis građevne čestice, zbog težih uvjeta gradnje na strmoj građevnoj čestici."

**Članak 50.**

Članak 47. briše se.

**Članak 51.**

Članak 48. mijenja se i glasi:

"**Članak 48.**

(1) Osim pomoćnih građevina iz članka 45. stavka 2., na građevnoj čestici osnovne građevine mogu se graditi sljedeće pomoćne građevine te uređaji koji služe za redovitu uporabu osnovne građevine:

a) spremnici ukapljenog plina ili nafte, cisterne za vodu - *gustirne*, septičke jame i slično neophodno za funkcioniranje osnovne zgrade te otvoreni bazen sa svim funkcionalnim dijelovima tlocrtne površine do 100m²,

b) ograde, pergole (brajde, odrine), ognjišta, prostor za odlaganje komunalnog otpada temelji solarnih kolektora, potporni zidovi i sl. sukladno propisima.

Ako je visina (V) pomoćne građevine iz alineje a) veća od 1,0 m (ako pomoćna građevina nije ukopana u teren tako da visina građevinskog dijela ne prelazi 1,0 m), primjenjuju se odredbe iz članka 45."

**Članak 52.**

Ispred članka 49. dodaje se novi naslov koji glasi:

"**2.2.5. Građevine gospodarske namjene**"

**Članak 53.**

U članku 49. stavak 1. mijenja se i glasi:

"(1) U sklopu GPN-a na vlastitoj građevnoj čestici minimalne površine 1000 m2, kao građevina osnovne namjene, može se graditi građevina gospodarske namjene - gospodarska zgrada."

U stavku 3. alineja a) mijenja se i glasi:

"a) može imati 1 nadzemnu i 1 podzemnu etažu,".

U alineji c) iza brojčanog izraza: "200 m2" dodaju se riječi: "tlocrtne površine građevine".

U alineji d) riječi: "bočnih međa" i riječ: "susjedne" brišu se.

Alineja f) mijenja se i glasi:

"f) najveća visina (V) je 5,0 m,".

**Članak 54.**

Ispred članka 49a. dodaje se novi naslov koji glasi:

"**2.2.5.1. Obiteljske vinarije**"

**Članak 55.**

Članak 49a. mijenja se i glasi:

"**Članak 49a.**

OBITELJSKE VINARIJE

(1) U sklopu GPN-a može se graditi građevina gospodarske namjene - obiteljska vinarija. Obiteljska vinarija je sklop zgrada i građevina izgrađen na jednoj građevnoj čestici, a koji može uključivati: obiteljsku stambenu zgradu, pomoćne zgrade i građevine, te vinski podrum. Unutar ovog sklopa moguća je proizvodnja, skladištenje, degustacija i prezentacija vina i vinskih proizvoda.

(2) Vinski podrum, kao dio obiteljske vinarije, predstavlja zgradu koja se sastoji od podzemnog i nadzemnog dijela, a koju je moguće graditi kao zgradu:

1. konstruktivno vezanu za obiteljsku stambenu zgradu ili,
2. koja nije konstruktivno vezana za obiteljsku stambenu zgradu.

(3) U oba slučaja a) i b) iz stavka (2) ovoga članka nijedan dio konstrukcije gornje ploče podzemnog dijela vinskog podruma ne smije biti iznad najniže kote zatečenog terena na građevnoj čestici, odnosno podrum mora biti 100% ukopan.

(4) U oba slučaja a) i b) iz stavka (2) ovoga članka, potpuno (100%) ukopani dio vinskog podruma može zauzeti i do 90% površine građevne čestice.

(5) Za obiteljsku vinariju vrijede kriteriji:

1. građevinska bruto površina sklopa obiteljske vinarije na razini konačno uređenog terena građevne čestice ne može biti veća od 500 m2, od koje najviše 400 m2 može biti namijenjeno nadzemnom dijelu zgrade vinskog podruma,
2. minimalna površina građevne čestice je 1000m²
3. nadzemni dio zgrade vinskog podruma može imati samo prizemlje (P),
4. visina (V) nadzemnog dijela zgrade vinskog podruma može biti najviše do 4,0 m
5. visina obiteljske stambene zgrade je sukladno članku 35..
6. Uvjeti gradnje pomoćnih građevina sukladni su odredbama iz članka 45.-48.
7. udaljenost od granice građevne čestice prema javnoj prometnoj površini najmanje 5,0 m,
8. na vlastitoj čestici moraju biti zadovoljene parkirališne potrebe sukladno tablici 3. iz članka 79,
9. moraju biti zadovoljeni i uvjeti odvijanja prometa dovoza i odvoza, a sve u skladu sa zakonom, pravilnicima i normama,
10. do građevne čestice smiju voziti kamioni s opterećenjem do 5,0 tona pa je potrebno postaviti takav prometni znak.
11. udaljenost nadzemnih dijelova pomoćnih građevina i zgrade vinskog podruma od granice građevne čestice ne smije biti manja od 4,0 m. Ako dozvole propisi za zaštitu od elementarnih nepogoda i ratnih opasnosti te protupožarni propisi za međusobnu udaljenost zgrada na susjednim građevnim česticama, udaljenost zgrade od granice građevne čestice može biti i manja od 4,0 m, ali ne manje od 1,0 m.

Obiteljske vinarije, pod uvjetima koji su definirani u prethodnim stavcima ovog članka, moguće je graditi ukoliko podnositelj zahtjeva za izgradnju građevine obavlja djelatnost poljoprivredne proizvodnje koja se dokazuje rješenjem o upisu u upisnik poljoprivrednih gospodarstva (OPG)."

**Članak 56.**

Članak 51. mijenja se i glasi:

"**Članak 51.**

REKONSTRUKCIJA POMOĆNIH (I GOSPODARSKIH) GRAĐEVINA U DOMAĆINSTVU

(1) Postojeće pomoćne građevine, pomoćne gospodarske građevine, koje su izgrađene u skladu s propisima mogu se rekonstruirati unutar postojećih gabarita, iako njihova udaljenost od susjedne građevne čestice ne odgovara udaljenostima određenim u Planu, a uz poštivanje protupožarnih propisa. U slučaju zamjene postojeće građevine novom, moraju se poštivati svi uvjeti Plana."

**Članak 57.**

Članak 53. mijenja se i glasi:

"**Članak 53.**

IZRAĐENE STRUKTURE IZVAN GRAĐEVINSKIH PODRUČJA NASELJA

(1) Izgrađene strukture izvan građevinskih područja naselja utvrđenih Planom nalaze se na:

1. površinama izvan naselja za izdvojene namjene - tj. unutar Planom utvrđenih izdvojenih građevinskih područja (izvan naselja),
2. površinama koje su izvan građevinskih područja utvrđenih Planom, a na kojima se planira izgradnja ili je moguća u skladu sa važećim propisima i odredbama Plana.

(2) Građevine, koje se u skladu s Planom mogu graditi izvan građevinskog područja su:

1. građevine infrastrukture (prometne, energetske, komunalne itd.),
2. gospodarske građevine u funkciji šumarstva i lovstva te poljoprivrednih djelatnosti,
3. rekreacijske površine"

**Članak 58.**

Članak 54. mijenja se i glasi:

"**Članak 54.**

(1) Građenje izvan građevinskog područja mora biti uklopljeno u okoliš tako da se:

- očuva obličje terena, kakvoća i cjelovitost poljodjelskoga zemljišta i šuma,

- očuva prirodni prostor pogodan za rekreaciju, a gospodarska namjena usmjeri na predjele koji nisu pogodni za rekreaciju,

- očuvaju kvalitetni i vrijedni vidici,

- osigura infrastruktura, a osobito zadovoljavajuće riješi odvodnja i pročišćavanje otpadnih voda i zbrinjavanje otpada."

**Članak 59.**

Iza članka 54. dodaju se članci 54a. i 54b. koji glase:

"**Članak 54a.**

šumarstvo i lovstvo

(1) Na zemljištu šuma gospodarske namjene (Š1) mogu se planirati građevine isključivo za obavljanje registrirane djelatnosti šumarstva i lovstva: šumarske postaje (lugarnice), lovačke kuće, depoi drvne građe, znanstveno-istraživačke stanice za praćenje stanja šumskih ekosustava, otkupne stanice šumskih plodina, farme za uzgoj divljači, odnosno zahvati u prostori koji su u skladu sa Zakonom o šumama.

(2) Građevine za obavljanje osnovne djelatnosti šumarstva i lovstva planiraju se prema posebnim uvjetima nadležnog tijela i u skladu slijedećim uvjetima Plana:

* najveća dozvoljena građevinske bruto površina građevine može biti do 400 m2 (u ukupnu građevinsku bruto površinu građevine uračunavaju se i pomoćne gospodarske građevine,
* najveća visina (V) građevine iznosi 7 m
* udaljenost od građevinskog područja i od građevina izvan građevinskog područja je najmanje 300 m, a od obalne crte voda najmanje 100 m,
* za gradnju građevina na šumskom zemljištu, građevna čestica se utvrđuje oblikom i veličinom zemljišta pod građevinom,
* oblikovanje građevina potrebno je uskladiti s krajobraznim vrijednostima te kriterijima zaštite prostora.

**Članak 54.b.**

(1) Na osobito vrijednim obradivim tlima (P1), vrijednim obradivim tlima (P2) i ostalim obradivim tlima (P3) mogu se u funkciji obavljanje poljoprivredne djelatnosti planirati:

a) farme za uzgoj stoke i peradarske farme

b) vinogradarsko-vinarski, voćarski i uljarski pogoni sa kušaonicama

c) staklenici i plastenici sa i bez pratećih građevina za primarnu obradu poljoprivrednih proizvoda."

**Članak 60.**

Članak 55. mijenja se i glasi:

"**Članak 55.**

FARME

(1) Farme za uzgoj stoke mogu se planirati na kompleksima ne manjim od 50.000 m2, a peradarske farme na kompleksima ne manjim od 20.000 m2

(2) Farmama se u Planu smatraju uzgojni pogoni s 10 i više uvjetnih grla. Najmanja udaljenost građevine poljoprivredne namjene za uzgoj (farme) od granica građevinskih područja, državnih, županijskih i lokalnih cesta određuje se ovisno o broju uvjetnih grla:

|  |  |  |
| --- | --- | --- |
| Kapacitet tovilišta  (broj uvjetnih grla - UG) | Najmanja udaljenost u metrima | |
| 10 - 249 UG | 200 m | od građevinskog područja |
| 50 m | od državne ceste |
| 20 m | od županijske i lokalne ceste |
| 250 UG i više | 500 m | od građevinskog područja |
| 100 m | od državne ceste |
| 50 m | od županijske i lokalne ceste |

**Članak 61.**

Iza članka 55. dodaju se članci 55.a. i 55.b. koji glase:

"**Članak 55.a.**

vinogradarsko-vinarski, voćarski i uljarski pogoni

(1) Vinogradarsko-vinarski, voćarski i uljarski pogoni sa kušaonicama mogu se planirati na kompleksima ne manjim od 20.000 m2.

(2) Građevine za obavljanje poljoprivrednih djelatnosti iz stavka (1) ovog članka moraju se planirati na minimalnoj udaljenosti 50 m od građevinskih područja, osim od građevinskih područja proizvodne i poslovne namjene.

**Članak 55.b.**

STAKLENICI I PLASTENICI

(1) Staklenici i plastenici s pratećim građevinama za primarnu obradu poljoprivrednih proizvoda mogu se planirati na kompleksima ne manjim od 10000 m2, a staklenici i plastenici bez pratećih građevina za primarnu obradu poljoprivrednih proizvoda mogu se planirati i na poljoprivrednom zemljištu površine manje od 10000 m2.

(2) Staklenici i plastenici u smislu odredbi Plana, su lagane montažno-demontažne konstrukcije maksimalne visine do 4,5 m (bez poda), čija tlocrtna površina ne ulazi u izgrađenost poljoprivrednog kompleksa.

(3) Prateće građevine iz stavka (1) ovog članka moraju se planirati na minimalnoj udaljenosti 50 m od građevinskih područja, osim od građevinskih područja proizvodne i poslovne namjene."

**Članak 62.**

Članak 56. mijenja se i glasi:

"**Članak 56.**

uvjeti gradnje

(1) Gradnja građevina za obavljanje poljoprivredne djelatnosti (iz članka 55., 55.a i 55.b.) planira se prema sljedećim uvjetima:

- zemljište koje čini kompleks ne smije se naknadno izdvajati iz kompleksa,

- veći dio (min. 51% površine) zemljišta koje čini kompleks mora biti međusobno povezano, a preostali dio mora se nalaziti na području Općine ili susjednih JLS

- zemljište koje čini kompeks manji od 10000 m2 (za staklenike i plastenike) mora biti u cijelosti međusobno povezano,

- za gradnju građevina na poljoprivrednom zemljištu, građevna čestica se utvrđuje oblikom i veličinom zemljišta pod građevinom,

- ukupna građevinska (bruto) površina svih građevina, može iznositi najviše 2000 m2. Staklenici i plastenici ne ulaze u izgrađenost poljoprivrednog kompleksa (ne uračunavaju se u građevinsku bruto površinu građevina),

- građevine bi trebale biti grupirane u jednom dijelu kompleksa,

- najveća visina (V) građevina iznosi 7 m, a može biti i veća ako zahtjeva tehnologija namjene građevine, osim staklenika i plastenika čija najveća ukupna visina iznosi 4,5 m

- oblikovanje građevina potrebno je uskladiti s krajobraznim vrijednostima te kriterijima zaštite prostora,

- najmanje 70% površine poljoprivrednog kompleksa mora biti obrađeno/zasađeno prije izdavanja odgovarajućeg akta kojim se odobrava gradnja,

- gradnja se odobrava isključivo za registriranu poljoprivrednu djelatnost uz dokaz vlasništva, dugoročnog najma, dugogodišnjeg zakupa ili koncesije nad kompleksom.

- za gradnju je potrebna uređenost zemljišta koja obuhvaća prometni pristup i opremanje - vodoopskrbu, odvodnju, elektroopskrbu i zbrinjavanje otpada na propisani način u skladu sa lokalnim uvjetima (javni ili vlastiti sustav)."

**Članak 63.**

Članci 57., 58., 59., 59a i 59b brišu se.

**Članak 64.**

Članak 59c. mijenja se i glasi:

"**Članak 59c.**

REKREACIJSKE POVRŠINE

(1) Na istaknutoj reljefnoj poziciji s atraktivnim pogledom ovim je Planom, izvan građevinskog područja određena rekreacijska površina (R) koja se uređuje u svrhu vidikovca.

(2) Na rekreacijskoj površini je, sukladno obilježljima prostora i uz posebno vrednovanje krajobraznih vrijednosti, moguće postavljanje urbane opreme urediti vidikovac sa svom potrebnom operemom (klupe, dalekozori i sl.) te uređivati pješačke i slične staze, igrališta za rekreaciju odraslih i djece, ali bez mogućnosti izgradnje građevina visokogradnje.

(3) Planirana rekreacijska površina (R) prikazana je na kartografskom prikazu br. 1: "*Korištenje i namjena površina*" u mj. 1:25000."

**Članak 65.**

Članci 59d i 59e brišu se.

**Članak 66.**

Članak 60. mijenja se i glasi:

"**Članak 60.**

POVRŠINE ZA GOSPODARSKU NAMJENU

(1) Ovim Planom planirana su izdvojena građevinska područja izvan naselja gospodarske namjene kako slijedi:

1. *"Labinci"* proizvodna namjena (I) i poslovna namjena (K), površine P=19,43ha,
2. "Labinci 1" proizvodna namjena (I) i poslovna namjena (K), površine P=0,50ha,
3. "Labinci 2" proizvodna namjena (I) i poslovna namjena (K), površine P=1,03ha,
4. "Devići" proizvodna namjena: - prehrambena (I3): jedinstveni kompleks sa vinarijom, uljarom, pekarom, siranom; površine P=14,25ha.

|  |  |  |  |  |  |  |
| --- | --- | --- | --- | --- | --- | --- |
| **IZDVOJENA GRAĐEVINSKA PODRUČJA IZVAN NASELJA GOSPODARSKE - POSLOVNE I PROIZVODNE NAMJENE** | | | | | | |
| **namjena** | **oznaka** | | **izgrađeni dio /ha/** | **neizgrađeni dio /ha/** | **ukupno**  **/ha/** | **% izgrađenosti** |
| **proizvodna namjena (I) i poslovna namjena (K)** | PZ "Labinci" | I,K | 12,66 | 6,77 | 19,43 | 65,1% |
| PZ "Labinci 1" | I,K | 0,50 | 0 | 0,50 | 100% |
| PZ "Labinci 2" | I,K | 1,03 | 0 | 1,03 | 100% |
| **proizvodna namjena - prehrambena (I3)**  **(jedinstvani kompleks sa vinarijom, uljarom, pekarom, siranom)** | PZ  "Devići" | I3 | 0 | 14,25 | 14,25 | 0% |
| **PROIZVODNA I POSLOVNA NAMJENA UKUPNO** | | | **14,19** | **21,02** | **35,21** | **40,3%** |

(2) Položaj izdvojenih građevinskih područja izvan naselja gospodarske - poslovne i proizvodne namjene prikazan je na kartografskom prikazu br. 1: “*Korištenje i namjena površina*” i na kartografskim prikazima serije br.4 “*Građevinska područja i područja posebnih uvjeta za korištenje*”.

**Članak 67.**

Članak 61. mijenja se i glasi:

# "Članak 61.

POSLOVNA I PROIZVODNA NAMJENA – (I), (K), (I3)

(1) U izdvojenim građevinskim područjima izvan naselja gospodarske namjene planira se smještaj proizvodnih i poslovnih djelatnosti koje se zbog prostornih karakteristika i obzirom na planirani kapacitet i intenzitet aktivnosti (veličina zgrada, potrebne površine građevnih čestica, sirovina, promet i sl.), ne mogu smjestiti u građevinskim područjima naselja.

(2) Pristupne ceste i ceste u okviru zone gospodarske - poslovne i proizvodne namjene trebaju imati kolnik širok najmanje 6,0 m."

**Članak 68.**

Članak 62. mijenja se i glasi:

"**Članak 62.**

ORGANIZACIJA GRAĐEVNE ČESTICE ZA GOSPODARSKU - POSLOVNU I PROIZVODNU NAMJENU

(1) U okviru građevinskog područja gospodarske - poslovne i proizvodne namjene najmanja površina građevne čestice je 800 m2 dok je maksimalna površina jednaka površini zone, koeficijent izgrađenosti (*kig*) je maksimalno 0,5, a koeficijent iskorištenosti (*kis*) 1,0.

(2) Oblik građevne čestice za gospodarsku namjenu treba biti što pravilniji, po mogućnosti usporednih granica građevnih čestica, izdužen u dubinu u poželjnom odnosu 1:2 do 1:3 Najmanja širina građevne čestice mjerena na mjestu regulacijske linije iznosi 20,0 m.

(3) Uređenje građevne čestice i njena izgradnja u uskoj je vezi s tehnološkim procesom koji se planira primjenjivati, pa i zgrade tome trebaju biti prilagođene.

(4) Udaljenost građevinske od regulacijske linije iznosi minimalno 5 m."

**Članak 69.**

Članak 63. mijenja se i glasi:

"**Članak 63.**

VISINE GRAĐEVINA NA GRAĐEVNOJ ČESTICI ZA GOSPODARSKU NAMJENU

(1) Visina svih građevina na građevnoj čestici gospodarske namjene mora biti u skladu s namjenom i funkcijom građevine, ali ne smije iznositi više od 11,0 m. U okviru ove visine može biti najviše dvije nadzemne etaže. Iznimno, visina (V) može biti i veća za pojedine dijelove građevine i ukoliko to zahtjeva proizvodno-tehnološki proces ili funkcija građevine (dimnjak, silos i sl.), ali ne veća od najveće dozvoljene ukupne visine 13,5 m do sljemena krova.

(2) Razmak između građevina na građevnoj čestici mora biti najmanje jednak visini (V) više građevine. Udaljenost od granice susjedne građevne čestice mora biti minimalno H/2, s time da je „H“ visina (V), ali ne manje od 3 m."

**Članak 70.**

U naslovu članka 63a. iza riječi: "gospodarsku" dodaju se riječi: "- poslovnu i proizvodnu".

U članku 63a. stavku 1. riječ: "građevinske" zamjenjuje se riječju: "građevne" i iza riječi: "gospodarsku" dodaju se riječi: "- poslovnu i proizvodnu".

U stavku 2. riječ: "građevinske" zamjenjuje se riječju: "građevne", riječi: "obodnu među" zamjenjuju se riječima: "granice građevne čestice" i riječ: "zgrade" zamjenjuje se riječju: "građevine".

U stavku 4. riječ: "građevinskim" zamjenjuje se riječju: "građevnim".

U stavku 5. riječ: "građevinskoj" zamjenjuje se riječju: "građevnoj".

U stavku 6. iza zareza dodaju se riječi: "u proizvodnim i".

**Članak 71.**

U naslovu ispred članka 64. iza riječi: "**ZA**" dodaje se riječ: "**GOSPODARSKU -**".

**Članak 72.**

Članak 64. mijenja se i glasi:

"**Članak 64.**

(1) Smještaj i izgradnja građevina za osnovnu ugostiteljsko-turističku namjenu planira se u prostoru Općine isključivo u okviru građevinskog područja naselja (GPN-a).

(2) Smještaj i izgradnja građevina za osnovnu ugostiteljsko-turističku namjenu planira se:

1. u okviru isključive ugostiteljsko-turističke namjene razgraničene unutar građevinskih područja naselja - u turističkim zonama (kratica: TZ)
2. unutar građevinskog područja naselja kao pojedinačna građevina za smještaj

(3) Ukupni planirani smještajni kapacitet na području Općine od 500 ležajeva. U Tablici 2. prikazana je distribucija ukupnih smještajnih kapaciteta na području Općine.

U ukupne smještajne kapacitete iz Tablice 2 uračunavaju se kapaciteti vrste smještaja iz Pravilnika o razvrstavanju, kategorizaciji i posebnim standardima ugostiteljskih objekata iz skupine hoteli i Pravilnika o razvrstavanju, minimalnim uvjetima i kategorizaciji ugostiteljskih objekata iz skupine kampovi.

**TABLICA 2**

**DISTRIBUCIJA UKUPNIH SMJEŠTAJNIH KAPACITETA na području općine**

|  |  |  |
| --- | --- | --- |
| GRAĐEVINSKO PODRUČJE UGOSTITELJSKO TURISTIČKE NAMJENE - „TURISTIČKA ZONA“ (TZ) UNUTAR GPN-a, *POJEDINAČNE GRAĐEVINE* ZA SMJEŠTAJ UNUTAR GPN-a PRETEŽITO STAMBENE NAMJENE | KAPACITET  (MAX.  BROJ KREVETA) | POVRŠINA |
| TZ „MONTECAL“ (T1/T2)  - unutar GPN-a Kaštelir, Labinci | 260 | 3,58 ha |
| TZ „DEKLIĆI“ (T1/T2)  - unutar GPN-a Deklići | 140 | 2,46 ha |
| POJEDINAČNE GRAĐEVINE ZA SMJEŠTAJ (vrsta hotel, pansion te kamp odmorište) -- unutar GPN-a pretežito stambene namjene | 100 | površina građevne čestice |
| **UKUPNI PLANIRANI SMJEŠTAJNI KAPACITET NA PODRUČJU OPĆINE** | **500** |  |

(4) Turističke zone (TZ) iz Tablice 2:

* TZ „Montecal“ (T1/T2) razgraničena u okviru građevinskog područja naselja Kaštelir i građevinskog područja naselja Labinci;
* TZ „Deklići“ (T1/T2) razgraničena u okviru građevinskog područja naselja Deklići;

prikazane su na kartografskim prikazima serije br. 4: “Građevinska područja i područja posebnih uvjeta za korištenje.

(5) Unutar turističkih zona (TZ)mogu se planirati ugostiteljski objekti vrste hotel (T1) ili turističko naselje (T2) u skladu s posebnim propisom (Pravilnik o razvrstavanju, kategorizaciji i posebnim standardima ugostiteljskih objekata iz skupine hoteli), a odredit će se planom užeg područja.

(6) Pojedinačne građevine za smještaj unutar građevinskog područja naselja pretežito stambene namjene iz Tablice 2 su ugostiteljski objekti vrste hoteli i pansioni u skladu sa posebnim propisom (Pravilnik o razvrstavanju, kategorizaciji i posebnim standardima ugostiteljskih objekata iz skupine hoteli), te kamp odmorišta u skladu sa posebnim propisom (Pravilnik o razvrstavanju i kategorizaciji ugostiteljskih objekata iz skupine kampovi).

Za pojedinačne građevine za smještaj unutar građevinskog područja naselja pretežito stambene namjene primjenjuju se odredbe članaka 37. za zgrade poslovne namjene.

Kamp odmorišta uređuju se prema posebnom propisu na čestici minimalne površine 750 m2.

(7) Osim određenih u stavku (6), unutar građevinskog područja naselja pretežito stambene namjene mogu se planirati i druge pojedinačne ugostiteljske građevine za smještaj, vrste u skladu s posebnim propisom (Pravilnik o razvrstavanju i kategorizaciji ugostiteljskih objekata iz skupine ostali ugostiteljski objekti za smještaj, Pravilnik o razvrstavanju i kategorizaciji objekata u kojima se pružaju ugostiteljske usluge u domaćinstvu, Pravilnik o pružanju ugostiteljskih usluga u seljačkom domaćinstvu) koje se ne uračunavaju u ukupni kapacitet iz Tablice 2.

Za pojedinačne ugostiteljske građevine za smještaj iz ovog stavka odgovarajuće se primjenjuju se odredbe za zgrade stambeno-poslovne i poslovne namjene te za obiteljske stambene zgrade."

**Članak 73.**

Članak 64a. mijenja se i glasi:

"**Članak 64a.**

UVJETI GRADNJE ZA TURISTIČKE ZONE (TZ)

(1) Uvjeti gradnje i uređenja turističkih zona (TZ) određeuju se Planom kako slijedi:

1. gustoća korištenja može iznositi najviše 120 postelja/ha
2. **koeficijent** izgrađenosti *(kig)* građevne čestice je do 0,3;
3. koeficijent iskorištenosti (*kis*) građevne čestice je do 0,8;
4. **veličina** građevne čestice:

* smještajne zgrade: min. 1000 m2;
* sve prateće i pomoćne građevine: min. 500 m2;
  1. **visine** građevina:
* zgrade u kojima se pružaju usluge smještaja-*hotel*: max 3 nadzemne i 1 podzemna etaža, max visina (V) 11,0 m;
* ostale tipologije turističke izgradnj:max 2 nadzemne i 1 podzemna etaža, max visina (V) 8,0 m;
* sve ostale prateće i pomoćne građevine:

max 1 nadzemna i 1 podzemna etaža, max visina (V) 5,0 m.

Detaljniji uvjeti odredit će se propisanim planovima užih područja, a u skladu s uvjetima Plana i posebnim propisima.

(2) Unutar turističkih zona (TZ) moguća je izgradnja isključivo objekata namijenjenih turizmu i to:

1. ugostiteljskih objekata koji pružaju usluge smještaja,
2. ugostiteljskih objekata koji pružaju usluge hrane i pića,
3. pratećih objekata - sportski i rekreacijski, poslovni - trgovački, uslužni, zabavni, zdravstveni, izložbeno-prodajne galerije i sl.

te pratećih infrastrukturnih i pomoćnih građevina i objakata."

**Članak 74.**

Članak 64b. mijenja se i glasi:

"**Članak 64b.**

UVJETI UREĐENJA ZA TURISTIČKE ZONE (TZ)

(1) Unutar turističkih zona (TZ) moraju se ostvariti minimalne širine kolnika 6,0 m za dvosmjerne i 3,0 za jednosmjerne prometnice. Prometnice trebaju imati obostrano nogostup.

(2) Povezivanje *površina* turističkih zona na javnu cestu ostvaruje se prometnicom minimalne širine 6,0 m.

(3) Parkiranje vozila mora se riješiti na vlastitoj građevnoj čestici, a sukladno normativu iz članka 79. i 80.

(4) Min 40% površine svake građevne čestice mora biti uređeno kao parkovni nasadi i prirodno zelenilo.

(5) Min 15% ukupne površine turističke zone planom užeg područja mora biti razgraničeno kao javna zelena ili rekreacijska površina.

(6) Odvodnja otpadnih voda mora se riješiti zatvorenim kanalizacijskim sustavom s pročišćavanjem.

**Članak 75.**

Članak 64c. mijenja se i glasi:

"**Članak 64c.**

SPORTSKO-REKREACIJSKE POVRŠINE

(1) Ovim Planom utvrđene su sljedeće površine sportsko-rekreacijska namjene – polivalentni sportsko-rekreacijski centar (R6), unutar izdvojenih građevinskih područja izvan naselja, veličine 2 ha:

1. sportsko-rekreacijski centar: SRC „Kornerija“ u naselju Kovači;
2. sportsko-rekreacijski centar: SRC „Vrbanovica“ u naselju Cerjani.

|  |  |  |  |  |  |  |
| --- | --- | --- | --- | --- | --- | --- |
| **IZDVOJENA GRAĐEVINSKA PODRUČJA IZVAN NASELJA SPORTSKO-REKREACIJSKE NAMJENE** | | | | | | |
| **namjena** | **oznaka** | | **izgrađeni dio /ha/** | **neizgrađeni dio /ha/** | **ukupno**  **/ha/** | **% izgrađenosti** |
| sportsko - rekracijska namjena | SRC "Vrbanovica" | **R6** | 0 | 2,0 | 2,0 | 0% |
| SRC  "Kornerija" | **R6** | 0 | 2,0 | 2,0 | 0% |
| **SPORTSKO - REKRACIJSKA NAMJENA UKUPNO** | | | 0,0 | 4,0 | 4,0 | 0% |

***SRC „Kornerija“***

U okviru površina građevinskog područja sportsko-rekreacijske namjene - polivalentni sportsko-rekreacijski centar (R6), a unutar SRC „Kornerija“ planira se izgradnja:

1. sportskih terena otvorenog (sportska igrališta, višenamjenska igrališta, tereni za konjički sport i jahanje i sl.) i zatvorenog (sportske dvorane) tipa
2. građevine za smještaj pomoćnih i pratećih namjena (klupske prostorije, svlačionice, teretana, ugostiteljski i zabavni sadržaji i sl.)

Unutar građevinskog područja SRC-a moguće je formirati jednu ili više građevnih čestica. Na svakoj građevnoj čestici mogući je smještaj jedne ili više građevina.

Minimalna površina građevne čestice za građevine:

- iz alineje a) ovog stavka iznosi 1000m²

- iz alineje b) ovog stavka iznosi 500 m²

Maksimalna površina građevne čestice istovjetna je površini građevinskog područja SRC-a.

Koeficijent izgrađenosti građevne čestice: kig može iznositi najviše 0,3.

Koeficijent iskoristivosti građevne čestice kis može iznositi najviše 0,8.

Maksimalna visina građevina:

- iz alineje a) ovog stavka – visina (V) do 10 m

- iz alineje b) ovog stavka – 1 nadzemna i 1 podzemna etaža, visina (V) do 4,0 m

Najmanje 40% površine svake građevne čestice treba biti uređeno kao parkovni nasadi i prirodno zelenilo.

Najmanja udaljenost građevinske od regulacijske linije iznosi 5,0 m. Udaljenost planiranih građevina, na ovim površinama, od ostalih bočnih granica građevne čestice iznosi minimalno h/2, dok udaljnost planiranih sportskih terena otvorenog tipa od ostalih bočnih granica građevne čestice iznosi minimalno 1,0 m.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

Parkiranje vozila mora se riješiti na vlastitoj građevnoj čestici, a sukladno normativu iz članka 79.

Povezivanje površina sportsko -rekreacijske namjene na javnu cestu ostvaruje se prometnicom minimalne širine 6,0 m.

***SRC „Vrbanovica“***

U okviru površina građevinskog područja sportsko-rekreacijske namjene – polivalentni sportsko-rekreacijski centar (R6), a unutar SRC „Vrbanovica“ planira se:

1. izgradnja građevina za smještaj klupskih prostorija i pratećih sadržaja (svlačionice, sanitarije, ugostiteljski sadržaji)
2. izgradnja i uređenje sportskih terena otvorenog tipa (otvorena streljana, sportska igrališta, višenamjenska igrališta i sl.)
3. uređenje spomen dvora
4. uređenje vidikovca odnosno uređenog odmorišta - popločenog platoa površine do 100 m2 sa mogućnošću postave kioska sa trgovačkim i ugostiteljskim sadržajima do 12 m2 bez čvrste veze sa tlom, sanitarni čvor, klupe, info-tabla, dalekozori, hortikulturna obrada i sl.

Unutar građevinskog područja SRC-a moguće je formirati jedinstvenu građevnu česticu čija je površina jednaka ili približno jednaka površini utvrđenog građevinskog područja SRC-a.

Ukupna tlocrtna površina zatvorenih i natkrivenih građevina može iznositi najviše 100 m², a najmanje 60% površine građevne čestice treba biti uređeno kao parkovni nasadi i prirodno zelenilo.

Maksimalna visina građevina iz alineje a) ovog stavka je 1 nadzemna i 1 podzemna etaža, visina (V) je do 4,0 m.

Najmanja udaljenost građevinske od regulacijske linije iznosi 5,0 m. Udaljenost planiranih građevina, na ovim površinama, od ostalih bočnih granica građevne čestice iznosi minimalno h/2, dok udaljnost planiranih sportskih terena otvorenog tipa od ostalih bočnih granica građevne čestice iznosi minimalno 1,0 m.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

Parkiranje vozila mora se riješiti na vlastitoj građevnoj čestici, a sukladno normativu iz članka 79.

Povezivanje površina sportsko -rekreacijske namjene na javnu cestu ostvaruje se prometnicom minimalne širine 6,0 m.

(2) Planom je unutar GPN Kaštelir razgraničena prostorna cjelina (zona) jedinstvene namjene - sportsko-rekreacijske namjene (R) - Sportsko igralište "Kaštelir 1"".

***Sportsko igralište „Kaštelir 1“***

U okviru prostorne cjeline (zone) jedinstvene namjene - sportsko-rekreacijske namjene (R) unutar građevinskog područja naselja Kaštelir - Sportsko igralište „Kaštelir 1, planira se izgradnja:

1. sportskih terena otvorenog tipa – nogometnog igrališta
2. građevine za smještaj pomoćnih i pratećih namjena (klupske prostorije, svlačionice, teretana, ugostiteljski sadržaji).

Unutar građevinskog područja naselja Kaštelir - unutar prostorne cjeline (zone) sportskog igrališta "Kaštelir 1" moguće je formirati jednu, jedinstvenu građevnu česticu čija površina odgovara površini sportskog igrališta "Kaštelir 1" prikazanoj na Kartografskom prikazu br. 4. "*Građevinska područja i područja posebnih uvjeta korištenja".*

Koeficijent izgrađenosti građevne čestice: kig može iznositi najviše 0,1.

Maksimalna visina građevina iz alineje b) ovog stavka je 1 nadzemna i 1 podzemna etaža, visina (V) je do 4,0 m.

Najmanje 40% površine građevne čestice treba biti uređeno kao parkovni nasadi i prirodno zelenilo.

Najmanja udaljenost građevinske od regulacijske linije iznosi 5,0 m. Udaljenost planiranih građevina, na ovim površinama, od ostalih bočnih granica građevne čestice iznosi minimalno h/2, dok udaljnost planiranih sportskih terena otvorenog tipa od ostalih bočnih granica građevne čestice iznosi minimalno 1,0 m.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

Parkiranje vozila mora se riješiti na vlastitoj građevnoj čestici, a sukladno normativu iz članka 79.

(3) Ovim planom unutar građevinskog područja naselja utvrđene su i površine za koje vrijede posebni uvjeti gradnje i uređenja - površine sportsko-rekreacijske namjene (R):

a) Sportsko igralište „Kaštelir 2“ u naselju Kaštelir,

b) Sportsko igralište „Labinci 1“ u naselju Labinci,

c) Sportsko igralište „Lokva Valentići“ u naselju Rojci.

d) Sportsko igralište „Kovači“ u naselju Kovači,

***Sportsko igralište „Kaštelir 2“,***

Unutar građevinskog područja naselja Kaštelir utvrđena je površina za koju vrijede posebni uvjeti gradnje i uređenja - površina sportsko-rekreacijske namjene (R) - Sportsko igralište „Kaštelir 2“,

Unutar navedene zone planira se izgradnja:

1. sportskih terena otvorenog tipa - boćalište
2. građevine za smještaj pomoćnih i pratećih namjena (klupske prostorije, ugostiteljski sadržaji).

Unutar građevinskog područja naselja - unutar površine sportskog igrališta "Kaštelir 2" moguće je formirati jednu, jedinstvenu građevnu česticu čija površina odgovara površini sportskog igrališta "Kaštelir 2" prikazanoj na Kartografskom prikazu br. 4. "*Građevinska područja i područja posebnih uvjeta korištenja".*

Koeficijent izgrađenosti građevne čestice: kig može iznositi najviše 0,1.

Maksimalna visina građevina iz alineje b) ovog stavka je prizemna, visina (V) je do 4,0 m.

Najmanje 40% površine građevne čestice treba biti uređeno kao parkovni nasadi i prirodno zelenilo.

Najmanja udaljenost građevinske od regulacijske linije iznosi 5,0 m. Udaljenost planiranih građevina, na ovim površinama, od ostalih bočnih granica građevne čestice iznosi minimalno h/2, dok udaljnost planiranih sportskih terena otvorenog tipa od ostalih bočnih granica građevne čestice iznosi minimalno 1,0 m.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

Parkiranje vozila mora se riješiti na vlastitoj građevnoj čestici, a sukladno normativu iz članka 79.

***Sportsko igralište „Labinci 1“***

Unutar građevinskog područja naselja Labinci utvrđena je površina za koju vrijede posebni uvjeti gradnje i uređenja - površina sportsko-rekreacijske namjene (R) - Sportsko igralište „Labinci 1“,

Unutar navedene površine planira se izgradnja i uređenje:

1. sportskih terena otvorenog tipa - teniska igrališta
2. građevine za smještaj pomoćnih i pratećih namjena (klupske prostorije, svlačionice, ugostiteljski sadržaji).
3. gledališta uz jedan od teniskih terena.

Unutar građevinskog područja naselja - unutar površine sportskog igrališta "Labinci 1" moguće je formirati jednu, jedinstvenu građevnu česticu čija površina odgovara površini sportskog igrališta "Labinci 1" prikazanoj na Kartografskom prikazu br. 4. "*Građevinska područja i područja posebnih uvjeta korištenja".*

Koeficijent izgrađenosti građevne čestice: kig može iznositi najviše 0,1.

Maksimalna visina građevina iz alineje b) ovog stavka je prizemna, visina (V) je do 4,0 m.

Najmanje 40% površine građevne čestice treba biti uređeno kao parkovni nasadi i prirodno zelenilo.

Najmanja udaljenost građevinske od regulacijske linije iznosi 5,0 m. Udaljenost planiranih građevina, na ovim površinama, od ostalih bočnih granica građevne čestice iznosi minimalno h/2, dok udaljnost planiranih sportskih terena otvorenog tipa od ostalih bočnih granica građevne čestice iznosi minimalno 1,0 m.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

Parkiranje vozila mora se riješiti na vlastitoj građevnoj čestici, a sukladno normativu iz članka 79.

***Sportsko igralište „Lokva Valentići“***

Unutar građevinskog područja naselja Rojci utvrđena je površina za koju vrijede posebni uvjeti gradnje i uređenja - površina sportsko-rekreacijske namjene (R) - Sportsko igralište „Lokva Valentići“,

Unutar navedene zone planira se izgradnja i uređenje dječjeg igrališta.

Unutar navedene zone moguće je formirati jednu, jedinstvenu građevnu česticu čija površina odgovara površini sportskog igrališta "Lokva Valentići" prikazanoj na Kartografskom prikazu br. 4. "*Građevinska područja i područja posebnih uvjeta korištenja".*

Najmanje 40% površine građevne čestice treba biti uređeno kao parkovni nasadi i prirodno zelenilo.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

***Sportsko igralište „Kovači“***

Unutar građevinskog područja naselja Kovači utvrđena je površina za koju vrijede posebni uvjeti gradnje i uređenja - sportko igralište „Kovači" .

Unutar navedene zone moguće je formirati jednu, jedinstvenu građevnu česticu čija površina odgovara površini sportskog igrališta "Kovači" prikazanoj na Kartografskom prikazu br. 4. "*Građevinska područja i područja posebnih uvjeta korištenja".*

Unutar navedene površine moguće je urediti otvorena igrališta za rekreativne sportove i aktivnosti.

Od pratećih objekata visokogradnje, moguće je izgraditi isključivo prateći objekt sa svlačionicom, garderobom i sanitarijama. Maksimalna visina pratećeg objekta je prizemna, visina (V) je do 4,0 m.

Koeficijent izgrađenosti građevne čestice: kig može iznositi najviše 0,1.

Najmanje 40% površine građevne čestice treba biti uređeno kao parkovni nasadi i prirodno zelenilo.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

***Ostala sportska igrališta unutar GPN-a***

(4) U okviru izgrađenog dijela građevinskog područja naselja (GPN-a), te dijelova GPN-a za koje nije propisana izrada planova užeg područja moguće je urediti otvorena igrališta za rekreativne sportove i aktivnosti (veliki i mali nogomet, košarka, boćališta, vježbališta, višenamjenska igrališta itd.). Od pratećih objekata visokogradnje, moguće je izgraditi isključivo prateći objekt sa svlačionicom, garderobom i sanitarijama – sve na ukupno najviše 5 % površine građevne čestice planiranog sportskog igrališta, a unutar istog prizemnog objekta – najviša katnost P i visina (V) do 4,0 m.

Minimalna površina građevne čestice planiranog sportskog igrališta je 500 m² dok se maksimalna površina posebno ne određuje ovim odredbama.

Najmanje 40% površine planirane građevne čestice treba biti uređeno kao parkovni nasadi i prirodno zelenilo.

Građevnu česticu moguće je ograditi transparentnom metalnom (žičanom) ogradom uz preporuku kombinacije sa živicom.

(5) Prikaz površina sportsko-rekreacijska namjene (R) dan je na kartografskom prikazu br. 1: “*Korištenje i namjena površina*” i na kartografskim prikazima serije br. 4.: “*Građevinska područja i područja posebnih uvjeta korištenja*”.

**Članak 76.**

Članak 64d. briše se.

**Članak 77.**

Članak 65. mijenja se i glasi:

"**Članak 65.**

DRUŠTVENE DJELATNOSTI

(1) Društvene djelatnosti, odnosno djelatnosti društvenog standarda, obuhvaćaju sadržaje koji se uređuju kao samostalne zgrade ili u sklopu zgrada druge namjene. Pod društvenim djelatnostima podrazumijevaju se površine i zgrade namijenjene:

1. obrazovanju (predškolske i školske ustanove i sl.),
2. zdravstvu (dom zdravlja, ambulante i sl.),
3. socijalnoj zaštiti (dom za stare i nemoćne i sl),
4. kulturi i tjelesnoj kulturi i sl.,
5. upravi.

Zgradama društvenih i javnih djelatnosti, u smislu ovih Odredbi, smatraju se i zgrade vjerske namjene (vjerskih zajednica) i sportsko-rekreacijske građevine, koje se pojavljuju uz određene sadržaje, prvenstveno škole.

(2) Zgrade iz stavka 1. ovog članka smještaju se unutar građevinskih područja naselja, na građevnim česticama minimalne površine 1000 m2 dok se maksimalna površina posebno ne određuje ovim odredbama.

(3) Najveća dozvoljena visina i broj etaža zgrada društvene djelatnosti je:

- najveća dozvoljena visina (V) je 8,0 m,

- najveći dozvoljeni broj etaža je 3 nadzemne i 1 jedna podzemna etaža.

Udaljenost zgrada društvenih djelatnosti mora iznositi najmanje 3,0 m od granice građevne čestice.

(4) Koeficijent izgrađenosti kig građevne čestica za društvene djelatnosti može biti najviše 0,65. Koeficijent iskoristivosti građevne čestice se posebno ne određuje a jednak je umnošku koeficijenta izgrađenosti i najvećeg dopuštenog broja etaža određenih Planom. Najmanje 20% površine građevne čestice mora biti uređeno kao zelena površina.

(5) Uz dječji vrtić, jaslice i osnovnu školu obavezno je osigurati vrtno-parkovne površine za boravak djece na otvorenom u skladu sa standardima.

(6) Ako je postojeća izgrađenost, odnosno *kig* građevne čestice postojeće zgrade u izgrađenom dijelu GPN-a veća od navedenih vrijednosti, zgrada se može rekonstruirati unutar postojećih gabarita i parametara, na način da se ne mijenja usklađenost zgrade s lokacijskim uvjetima u skladu s kojima je izgrađena odnosno, bez dodatnih povećanja u odnosu na parametre ovog Plana.

(7) Parkiranje vozila treba rješavati na građevnoj čestici, prema normativima iz članka 79., a čestica mora imati pristup na javno prometnu površinu minimalne širine 6,0 m. Iznimno, u izgrađenim dijelovima naselja potreban broj parkirališnih mjesta može se osigurati i u neposrednoj blizini na susjednoj građevnoj čestici i/ili u pojasu ulice.

(8) Planom je na kartografskim prikazima serije br. 4.: “*Građevinska područja i područja posebnih uvjeta korištenja*” unutar građevinskog područja naselja Labinci određena površina javne i društvene (D), namijenjena za smještaj predškolske ustanove - dječjeg vrtića/jaslica.

Veličina građevne čestice dječjeg vrtića/jaslica odgovara površini javne i društvene namjene (D) unutar građevinskog područja naselja Labinci.

Za navedenu površinu primjenjuju se uvjeti gradnje za smještaj društvenih djelatnosti definirani ovim člankom. Građevnu česticu potrebno je ograditi transparentnom metalnom ogradom visine u skladu sa posebnim propisom."

**Članak 78.**

Članak 77. mijenja se i glasi:

"**Članak 77.**

KOLNI KORIDORI I PRISTUPI

(1) Položaj cesta i cestovnih koridora (pojaseva) određen je na kartografskom prikazu br. 1: “*Korištenje i namjerna površina*” i na kartografskom prikazu br. 2a: “*Infrastrukturni sustavi - prometi*” u mjerilu 1:25 000, a način njihove gradnje i uređenja propisan je zakonskim propisima, pravilnicima i normama.

(2) Prostornim planom utvrđuje se izgradnja novih i rekonstrukcija postojećih prometnica u cilju poboljšanja ukupne cestovne mreže i uvjeta odvijanja prometa.

Planom se određuju širine zaštitnih pojaseva postojećih te koridori planiranih javnih i nerazvrstanih cesta prema sljedećoj tablici:

|  |  |  |  |
| --- | --- | --- | --- |
| Kategorija ceste | Širina [m] | | |
| Zaštitni pojas - obostrano | Koridor planirane prometnice | |
| 1.Autoceste | 40 | 200 | |
| 2. Državne ceste | 25 | brze | 150 |
| ostale | 100 |
| 3. Županijske ceste | 15 | 70 | |
| 4. Lokalne ceste | 10 | 40 | |
| 5. Nerazvrstane ceste | 5 | 20 | |

Zaštitni pojas je zemljište uz javnu cestu na kojem se primjenjuju ograničenja propisana važećim Zakonom o cestama. Zabranjeno je poduzimati bilo kakve radove ili radnje u zaštitnom pojasu javne ceste bez suglasnosti pravne osobe koja upravlja javnom cestom ako bi ti radovi ili radnje mogli nanijeti štetu javnoj cesti, kao i ugrožavati ili ometati promet na njoj te povećati troškove održavanja javne ceste. U suglasnosti se određuju uvjeti za obavljanje tih radova ili radnji. Zaštitni pojas se mjeri od vanjskog ruba zemljišnog pojasa/građevne čestice prometnice.

U izgrađenim dijelovima građevinskih područja koridor planirane prometnice se određuje aktom za građenje ili prostornim planom užeg područja te može biti i manji od vrijednosti navedenih u gornjoj tablici.

Sukladno Zakonu o cestama, za građenje objekata i instalacija unutar zaštitnog pojasa javne ceste u postupku izdavanja akta za građenje moraju se zatražiti uvjeti Hrvatskih autocesta d.o.o. kada se radi o autocesti, Hrvatskih cesta d.o.o. kada se radi o državnim cestama i županijske uprave za ceste ako se radi o županijskoj i lokalnoj cesti.

(3) Unutar utvrđenih zaštitnih pojaseva javnih cesta nije dozvoljena izgradnja do ishođenja lokacijske dozvole za prometnicu ili njen dio. Prije ishođenja lokacijske dozvole za građevine koje se planiraju unutar zaštitnog pojasa ceste, potrebno je zatražiti uvjete nadležne uprave za ceste.

Nakon ishođenja lokacijske dozvole i zasnivanja građevne čestice ceste, prostor izvan zemljišnog pojasa javne ceste priključit će se susjednoj namjeni.

(4) Kada županijska i lokalna cesta prolazi kroz građevinsko područje i kada se uređuje kao ulica, udaljenost regulacijske linije od osi ulice mora iznositi najmanje:

1. za županijske 9,0 m,
2. za lokalnu cestu 5,0 m.

Udaljenost između regulacijskih linija s obiju strana ulice predstavlja u smislu ovih odredbi koridor ulice.

Prostornim planovima užih područja mogu se odrediti i veće vrijednosti, osobito ako se planira drvored.

(5) U izgrađenim dijelovima građevinskih područja, ako koridor ulice iz stavka 4. ovog članka nema propisanu širinu, a planira se nova zgrada između dvije postojeće zgrade, građevinska linija nove zgrade usklađuje se s građevinskim linijama postojećih zgrada.

(6) Najmanja širina kolnika u građevinskim područjima je:

1. za jednosmjerni promet 4,0 m, (iznimno 3,0 m),
2. za dvosmjerni promet 6,0 m, (iznimno 4,5 m).

(7) Iznimne situacije predstavljaju nepovoljni terenski uvjeti i postojeća situacija (izgrađene građevine i/ili kamene/betonske/čelične ograde na regulacijskoj liniji) u izgrađenim dijelovima naselja.

(8) U izgrađenim dijelovima naselja gdje zbog postojećeg stanja prilikom rekonstrukcije nije moguće česticu prometne površine proširiti za izgradnju kolnika minimalne širine za dvosmjerno odvijanje prometa od 4,5 m, samo jedna vozna traka za dvosmjerno odvijanje prometa može se izgraditi:

1. na preglednom dijelu ulice pod uvjetom da se svakih 150,0 m ugradi ugibalište,
2. slijepim ulicama čija duljina ne prelazi 100,0 m na preglednom, odnosno 50,0 m na nepreglednom dijelu,

U neizgrađenom dijelu građevinskog područja naselja moguća je gradnja jedne vozne trake za odvijanje dvosmjernog prometa samo kod nepovoljnih terenskih uvjeta uz uvjet izgradnje ugibališta za mimoilaženje vozila na svakih 150 m ili manje ovisno o situaciji. Gradnja jednosmjernih ulica u neizgrađenoim dijelu građevinskog područja naselja se ne predviđa.

(9) Računa se da je najmanja širina nogostupa 1,5 m, a iznimno 1,0 m u izgrađenom dijelu građevinskog područja naselja, gdje izgrađena struktura ne dopušta osiguravanje širine nogostupa od 1,5 m.

(10) Građevna čestica u neizgrađenom dijelu građevinskog područja mora imati pristup s javne prometne površine, odnosno kolnika najmanje širine 6,0 m, iznimno 4,5 m, u izgrađenom dijelu građevinskog područja širine prema situaciji. Kad se pristup osigurava putem u vlasništvu građana (privatni put), put može biti najviše dug 40,0 m, a minimalno širok 4,0 m. Taj put mora biti dio građevne čestice.

(11) Spoj na županijsku i lokalnu cestu potrebno je riješiti ne pojedinačno već sabirnom (servisnom) ulicom ili po mogućnosti s jednim izlaskom za više građevnih čestica. Sve planirane spojeve treba planirati u skladu s Pravilnikom o uvjetima za projektiranje i izgradnju priključaka i prilaza na javnu cestu (NN 95/14), normom za projektiranje i građenje čvorova u istoj razini U.C4.050, Pravilnikom o osnovnim uvjetima kojima javne ceste izvan naselja i njihovi elementi moraju udovoljavati sa stajališta sigurnosti prometa (NN 110/01), ostalim zakonima, propisima i normativima vezanim za predmetno područje planiranja i projektiranja.

(12) Unutar zaštitnog pojasa županijskih cesta , moguća je izgradnja benzinske postaje s pratećim sadržajima.

Prije izdavanja akta za građenje potrebno je zatražiti uvjete nadležne uprave za ceste.

Smjernice za gradnju benzinskih postaja:

- minimalna veličina građevne čestice iznosi 600 m2,

- najveći dopušteni koeficijent izgrađenosti (kig) iznosi 0,2

- najveća etažna visina je E=P, odnosno najveća visina građevine do vijenca iznosi 4,0 m dok se nadstrešnica iznad otvorenog prostora može izvesti do visine 6,0 m (visina od terena do gornje rubne plohe),

- najmanja udaljenost građevine od regulacijske linije i granice susjedne građevne čestice je 3,0 m,

- najmanja udaljenost ukopanih spremnika naftnih derivata i/ili ukapljenog naftnog plina do granice susjedne građevne čestice je 1,0 m,

- na krov je dozvoljeno postavljanje solarnih panela kao alternativnih izvora energije.

U sklopu benzinske postaje mogu se smjestiti prateći sadržaji koji obuhvaćaju: trgovinu, ugostiteljstvo, pomoćne i sanitarne prostore, autopraonicu i sl.

Prilikom projektiranja i građenja građevina potrebno je primjeniti tehnička rješenja kojima se osobama s invaliditetom i smanjene pokretljivosti osigurava nesmetan pristup, kretanje, boravak i rad na jednakoj razini kao i ostalim osobama.

Potreban broj parkirališnih mjesta potrebno je definirati u skladu s normativima iz članka 79., stavka 3. Od ukupno potrebnog broja parkirališnih mjesta potrebno je predvidjeti minimalno 5% pristupačnih parkirališnih mjesta, ali ne manje od jednoga, za osobe s invaliditetom i smanjene pokretljivosti prema važećem *Pravilniku o pristupačnosti građevina osobama s invaliditetom i smanjene pokretljivosti*.

Prometne površine benzinske postaje se izvode suvremenim kolnikom uz minimalno osiguranje priključka na javnu prometnu površinu, mrežu elektroopskrbe, vodoopskrbe iz javne mreže te odvodnje otpadnih voda putem posebnog objekta – sabirne jame bez mogućnosti upuštanja u teren, a oborinske vode treba prije upuštanja u cestovne jarke ili neki drugi recipijent provesti kroz pjeskolov i separator ulja – masti.

Benzinska postaja s pratećim sadržajima mora se graditi na način da se osigura zaštita okoliša uz sprječavanje negativnog utjecaja na okolni prostor."

**Članak 79.**

U članku 78. u naslovu iza riječi: "KRAJOBRAZA" dodaje se zarez i riječi: "KULTURNIH DOBARA".

Iza stavka 1. dodaje se novi stavak 2. koji glasi:

"(2) Prilikom izrade projektne dokumentacije planiranog priključka na autocestu A9 (tzv. čvorište Rogovići) te nove trase planirane priključne ceste - veza A9 čvorište Kaštelir (Rogovići)-Ž5040 (obilaznica Tar) potrebno je provesti postupak arheološke reambulacije na utvrđenim trasama već u fazi pripreme dokumentacije, kako bi se izbjegla devastacija kulturnog dobra."

Dosadašnji stavak 2. postaje stavak 3.

**Članak 80.**

U članku 79. stavku 1. riječ: "građevinskoj" zamjenjuje se riječju: "građevnoj".

U stavku 3. alineji a) riječ: "građevinskih" zamjenjuje se riječju: "građevnih" i tablica 3. mijenja se i glasi:

### "TABLICA 3.:

### NORMATIVI ZA BROJ PARKIRALIŠNIH MJESTA PO POJEDINIM NAMJENAMA ZGRADA, GRAĐEVINA, POVRŠINA

|  |  |  |
| --- | --- | --- |
| Namjena zgrade, građevine, površina | Broj mjesta na | Potreban broj mjesta\* |
| Stambena namjena | 1 stambena jedinica | 1 |
| Školske i predškolske ustanove | 100 m2 korisnog prostora | 0,5 -1 |
| Zdravstvene ustanove | 100 m2 korisnog prostora | 1 |
| Socijalna zaštita | 100 m2 korisnog prostora | 1 |
| Kultura i fizička kultura | 100 m2 korisnog prostora | 0,5 |
| Uprava i administracija | 100 m2 korisnog prostora | 1 |
| Poslovanje (uredi, kancelarije, biroi i sl.) | 100 m2 korisnog prostora | 1,5 |
| Usluge | 100 m2 korisnog prostora | 1,5 |
| Trgovina | 100 m2 korisnog prostora | 1,5-2,5 |
| Proizvodnja, prerada i skladišta | 3 zaposlena | 1 |
| 100 m2 korisnog prostora | 2 |
| Banka, pošta | 100 m2 korisnog prostora | 2,5 |
| Ugostiteljstvo | 100 m2 korisnog prostora | 4 |
| 5 sjedećih mjesta | 1 |
| Ugostiteljstvo - smještaj | 100 m2 korisnog prostora | 2 |
| 1 krevet | 0,5 |
| Ugostiteljstvo - smještaj u domaćinstvu/seljačkom domaćinstvu | 100 m2 korisnog prostora | 1 |
| 1 smještajna jedinica | 1 |
| Ugostiteljstvo - smještaj unutar turističke zone TZ | 1 smještajna jedinica | 1 |
| 1 smještajna jedinica s 3 ležaja | 1,5 |
| 1 smještajna jedinica sa 6 ležaja | 2 |
| Sport i rekreacija | 100 m2 sportskog terena otvorenog tipa | 0,2 |
| Sport i rekreacija unutar SRC | 100 m2 sportskog terena otvorenog tipa | 0,1 |
| 100 m2 sportskog terena zatvorenog tipa | 0,1 |
| 1 krevet | 0,5 |
| Groblja | (za pojedinačne površine planiranih groblja) | 5 |

**\*Uzimaju se vrijednosti koje daju veći broj parkirališta/garaža po namjeni.**"

**Članak 81.**

U članku 80. stavci 1. i 2. mijenjaju se i glase:

"(1) Površine za ugostiteljsko-turističku namjenu osiguravaju potreban broj parkirališnih mjesta u okviru područja za turističku namjenu kao cjelinu ili pojedinačno u okviru pojedinačnih čestica turističke namjene. U suprotnom nije moguće realizirati planirani kapacitet ležajeva.

(2) U slučaju da se unutar stambene, višestambene i stambeno - poslovne zgrade predviđa neki poslovno-trgovačko-ugostiteljski ili sličan sadržaj, koji zahtijeva dostavu, obvezno treba osigurati prostor i za zaustavljanje dostavnoga vozila na samoj građevnoj čestici."

**Članak 82.**

U članku 82. naslov ispred stavka 1. mijenja se i glasi: "ELEKTRONIČKE KOMUNIKACIJE".

Stavak 6. briše se.

**Članak 83.**

U članku 84. stavku 4. rečenici 2. riječ: "građevinsku" zamjenjuje se riječju: "građevnu".

**Članak 84.**

U članku 85. stavci od 1. do 3. mijenjaju se i glase:

"(1) Položaj trasa cjevovoda i vodosprema, te melioracijska mreža ucrtani su na kartografskom prikazu br. 2d: “*Infrastrukturni sustavi – vodnogospodarski sustav – vodoopskrba i odvodnja otpadnih voda“* mjerilu 1:25 000, a sukladno koncepciji prostornog plana šireg područja. Vodoopskrbna mreža prikazana na kartografskom prikazu usmjeravajućeg je značenja i detaljno će se razrađivati odgovarajućom stručnom dokumentacijom. Prilikom izrade stručne dokumentacije dozvoljene su odgovarajuće prostorne prilagodbe (trase i lokacije određene ovim Planom mogu se mijenjati radi prilagodbe tehničkim rješenjima, obilježjima prostora, imovinsko-pravnim odnosima i slično), a promjene ne mogu biti takve da narušavaju opću koncepciju Plana.

(2) Gradnja magistralnih vodoopskrbnih vodova, crpnih i precrpnih stanica, kao i vodosprema izvan građevinskih područja utvrđenih ovim Planom, odvijat će se u skladu s posebnim uvjetima koje izdaju stručne službe Istarskog vodovoda d.o.o. Buzet. Za izgradnju novih cjevovoda predvidjeti kvalitetne materijale, te profil prema hidrauličkom proračunu. Trase cjevovoda koji se grade treba smjestiti unutar zelenih površina između prometnice i objekata, odnosno u nogostup, a samo iznimno u trup prometnice.

(3) Ako na dijelu građevinskog područja na kojem će se graditi zgrada postoji vodovodna mreža, opskrba vodom rješava se prema mjesnim prilikama. Priključak čestice na vodovodnu mrežu izvodi se izgradnjom tipskog šahta ili vodomjerne niše s vodomjernom uz rub čestice, te priključivanjem na najbliži cjevovod, sukladno posebnim propisima i posebnim uvjetima Istarskog vodovoda d.o.o. Buzet."

Iza stavka 8. dodaju se stavci od 9. do 11. koji glase:

"(9) Prilikom formiranja ulica na području UPU-a potrebno je osigurati koridore za izgradnju nove vodoopskrbne mreže, te prilikom rekonstrukcije postojećih cjevovoda dozvoljava se dislociranje postojećih cjevovoda koji prolaze česticama za građenje tako da se smještaju unutar slobodnog profila postojećih i planiranih prometnica, zelenih i drugih površina.

(10) Za potrebe budućih izdvojenih građevinskih područja izvan naselja potrebno je izgraditi vodoopskrbne cjevovode od postojećih vodovoda do predmetnih područja, te pripadajuće razvodne mreže na način da se zadovolje hidrauličke potrebe područja.

(11) Ukoliko se na predmetnom području dogode značajne promjene u smislu većih potreba za vodom iz javnog vodoopskrbnog sustava, svaki od takvih zahtjeva potrebno je zasebno razmotriti."

**Članak 85.**

U članku 85a. stavku 3. riječi: "nepropusnih sabirnih jama i biodiskova" zamjenjuju se riječima: "sabirnih ili septičkih jama odnosno odgovarajućih uređaja za pročišćavanje otpadnih voda".

Stavak 4. mijenja se i glasi:

"(4) Sadržaj sabirnih i septičkih jama te višak mulja iz bioloških uređaja za pročišćavanje treba se prikupljati i prazniti prema uvjetima iz važeće *Odluke o odvodnji otpadnih voda na području Općine Kaštelir-Labinci*."

**Članak 86.**

Članak 85b. mijenja se i glasi:

"**Članak 85b.**

VODNO GOSPODARSTVO - UREĐENJE VODOTOKA I VODA

(1) Sustav uređenja vodotoka i zaštite od štetnog djelovanja voda Općine Kaštelir - Labinci dio je cjelovitog sustava zaštite od štetnog djelovanja voda područja malog sliva "Mirna - Dragonja". Koridor sustava linijski obuhvaća sve vodotoke, prikazane u kartografskom prikazu br. 2d: „Infrastrukturni sustavi - vodnogospodarski sustav - vodoopskrba i odvodnja otpadnih voda“.

(2) U okviru obuhvata ovoga Plana nalaze se:

1. Rijeka Mirna red 1. vodotok „A“ utok u more
2. Obuhvatni kanal br. 3. red 2. obodni kanal „A“ utok u rijeku Mirnu
3. Manjakar red 2. bujični tok „C“ utok u obuhvatni kanal br. 3.
4. Dolić red 2. bujica „C“ utok u obuhvatni kanal br. 3.
5. Gavranija red 2. bujica „C“ utok u obuhvatni kanal br. 3.
6. Obuhvatni kanal Gradole red 2. obodni kanal „A“ utok u rijeku Mirnu
7. Sabirni kanal br. 3. red 2. sabirni kanal „A“ utok u sabirni kanal br. 1.

„A“ - vodotoci u cijelosti uređeni uzdužnim uređajnim građevinama (kanali)

„B“ - vodotoci djelomično uređeni uzdužnim uređajnim građevinama (kanali) i mjestimičnim poprečnim građevinama (pregrade)

„C“ - neuređeni vodotoci

(3) Radi preciznijeg utvrđivanja koridora sustava uređenja vodotoka i zaštite od bujičnih voda, planira se za sve vodotoke i vode utvrditi inundacijsko područje, te javno vodno dobro i vodno dobro.

(4) Do utvrđivanja inundacijskog područja (javnog vodnog dobra i vodnog dobra), širina koridora vodotoka obuhvaća prirodno ili uređeno korito vodotoka s obostranim pojasom širine 10 m, mjereno od gornjeg ruba korita, vanjske nožice nasipa ili vanjskog ruba građevine uređenja toka.

(5) Unutar navedenog koridora planira se dogradnja sustava uređenja vodotoka i zaštite od poplava, njegova mjestimična rekonstrukcija, sanacija i redovno održavanje korita i vodnih građevina.

(6) Korištenje koridora i svi zahvati kojima nije svrha osiguranje protočnosti mogu se vršiti samo sukladno Zakonu o vodama.

(7) Zabranjeno je graditi na zemljištu iznad natkrivenih vodotoka, osim gradnje javnih površina (prometnice, parkovi, trgovi).

(8) Uređenje vodotoka provodi se na temelju planova Hrvatskih voda, usklađenih sa Strategijom upravljanja vodama.

(9) Planira se izrada nove hidrološko - hidraulične osnove sliva Mirne i temeljita rekonstrukcija sustava zaštite doline. Kao potencijalan prostor za prihvat velikih voda rezervira se kazeta Donja Mirna.

(10) Do utvrđivanja vodnog dobra i javnog vodnog dobra, kao mjerodavni kartografski podaci uzimaju se oni iz kartografskih prikaza ovog Plana.

(11) Održavanje vodotoka i drugih voda, izgradnja građevina za zaštitu od štetnog djelovanja voda, građevina za obranu od poplave, zaštitu od erozija i bujica, te melioracijsku odvodnju provodi se neposrednim provođenjem ovog plana.

(12) Izgradnja sustava navodnjavanja poljoprivrednih površina Općine provodi se temeljem Novelacije baznog plana navodnjavanja Istarske županije (SN IŽ 01/08).

(13) Sustav vodotoka, kanala, bujičnih vodotoka, melioracijska odvodnja prikazani su na kartografskim prikazima br. 1: *“Korištenje i namjena površina”*, br. 2d: *„Infrastrukturni sustavi - vodnogospodarski sustav - vodoopskrba i odvodnja otpadnih voda“* i br 3.a: *„Uvjeti korištenja i zaštite prostora – ograničenja i posebne mjere“* u mjerilu 1:25000."

**Članak 87.**

U članku 85c. iza oznake: "SN IŽ 12/05" dodaje se veznik: "i" i brojevi: "02/11".

**Članak 88.**

Članak 87. mijenja se i glasi:

"**Članak 87.**

ZAŠTITA KRAJOBRAZNIH I PRIRODNIH VRIJEDNOSTI

(1) U smislu Odredbi *Zakona o zaštiti prirode* (NN 80/13) na području Općine ne nalazi se niti jedna zaštićena prirodna vrijednost.

(2) Ovim Planom utvrđuje se temeljem zakonskih propisa i standarda pokretanje postupka za stavljanje pod zaštitu:

1/ osobito vrijedan predjel *prirodni krajobraz* (PK) padine iznad doline rijeke Mirne.

2/ osobito vrijedan predjel *kultivirani krajobraz* (KK):

* mozaik šumskih i poljodjelskih površina istarskog ravnjaka – crvene Istre
* poljodjelske meliorirane površine doline rijeke Mirne.

3/ U kategoriji *Spomenik prirode* (SP)*:*

* kraške jame i njihov neposredan okoliš;
* izvor “Bulaž” u dolini rijeke Mirne i njegov neposredan okoliš
* tri pinije: u naselju Kovači na k.č. 2195, 2363/1 i naselju Valentići na k.č. 2378/6 K.O. Kaštelir;

Područja iz stavka (2) ovoga članka, prikazana su na kartografskom prikazu br. *” 3b:* “*Uvjeti korištenja, uređivanja i zaštite prostora – prirodna baština*“ u mjerilu 1:25 000."

**Članak 89.**

Iz članka 87. dodaje se članak 87.a. koji glasi:

"**Članak 87.a.**

PODRUČJE EKOLOŠKE MREŽE

(1) Sukladno Uredbi o ekološkoj mreži (NN 124/13, 105/15) u obuhvatu Plana nalaze se područja ekološke mreže značajna za divlje svojte i stanišne tipove (POVS)

- HR2000619 Mirna i šire područje Butonige

- HR2000083 - Područje oko Markove jame - Istra.

(2) Planirani zahvati u područje ekološke mreže koji mogu imati značajan negativan utjecaj na ciljeve očuvanja i cjelovitost područja ekološke mreže podliježe ocjeni prihvatljivosti zahvata za ekološku mrežu, sukladno članku 24. Zakona o zaštiti prirode (Narodne novine br. 80/13).

(3) Područja ekološke mreže prikazana su na kartografskom prikazu br. *3b:* “*Uvjeti korištenja, uređivanja i zaštite prostora - prirodna baština*“ u mjerilu 1:25 000."

**Članak 90.**

Članak 88. mijenja se i glasi:

"**Članak 88.**

MJERE ZAŠTITE KRAJOBRAZNIH I PRIRODNIH VRIJEDNOSTI

(1) Na prirodnim vrijednostima predviđenim za zaštitu

1. potrebno je izvršiti potpunu inventarizaciju i valorizaciju staništa te zaštititi vrste područja;
2. potrebno je u što većoj mjeri zadržati prirodne kvalitete prostora, odnosno posvetiti pažnju očuvanju cjelokupnog prirodnog krajobraza i okruženja;
3. potrebno je osigurati racionalno korištenje prirodnih dobara bez oštećivanja ili ugrožavanja njenih dijelova i uz što manje narušavanje ravnoteže prirodnih čimbenika;
4. u cilju sprječavanja nepovoljnih utjecaja na biološku raznolikost i krajobrazne vrijednosti potrebno je provoditi mjere zaštite prirode u skladu sa člankom 21. *Zakona o zaštiti prirode*;
5. u cilju očuvanja prirodne biološke i krajobrazne raznolikosti kao posebnu vrijednost treba očuvati područja prekrivena autohtonom vegetacijom, lokve i njihovu neposrednu okolicu te područje uz rijeku Mirnu, treba revitalizirati ekstenzivno stočarstvo, treba poticati obnovu zapuštenih vinograda i maslinika na tradicionalan način, poticati pčelarstvo i sl.;
6. pri oblikovanju građevina (posebice onih koje se mogu graditi izvan naselja) treba koristiti materijale i boje prilagođene prirodnim obilježjima okolnog prostora i tradicionalnoj arhitekturi;
7. treba spriječiti štetne zahvate i poremećaje u prirodi koji su posljedica turističkog razvoja i drugih djelatnosti i osigurati što povoljnije uvjete održavanja i slobodnog razvoja prirode;
8. pri planiranju gospodarskih djelatnosti, treba osigurati racionalno korištenje neobnovljivih prirodnih dobara, te održivo korištenje obnovljivih prirodnih izvora;

(2) Temeljem članka 21. Zakona o zaštiti prirode, u Planu se utvrđuju se slijedeći uvjeti zaštite prirode:

* očuvati područja prekrivena autohtonom vegetacijom,
* širiti područja prirodnih vodotoka i vlažnih livada kao ekološki vrijednih područja,
* gospodarenje šumama provoditi sukladno načelima certifikacije šuma,
* postojeće šume štititi od prenamjene i krčenja, očuvati šumske čistine i šumske rubove,
* očuvati speleološke objekte i podzemnu faunu, ne mijenjati stanišne uvjete u speleološkim objektima, njihovom nadzemlju i neposrednoj blizini,
* sanirati izvore onečišćenja koji ugrožavaju nadzemne i podzemne krške vode,
* uređenje građevinskih područja planirati na način da se očuvaju postojeće krajobrazne vrijednosti,
* kod planiranja zahvata izvan građevinskih područja, voditi računa da njihova izgradnja ne uzrokuju gubitak rijetkih i ugroženih stanišnih tipova i gubitak staništa strogo zaštićenih biljnih i životinjskih svojti."

**Članak 91.**

U članku 89. alineji d) iza riječi: "kosa," dodaju se riječi: "u pravilu", iza riječi "dvostrešna" dodaje se zarez i riječ: "tradicijskog" i broj: "10" zamjenjuje se brojem: "18".

**Članak 92.**

U članku 93. stavku 3. riječ: "navedenim" briše se, iza riječi: "... u stavku (2) ovoga članka na" dodaje se riječ: "zaštićenim", te se riječi: "za koje se ovim Planom utvrdi obaveza zaštite," brišu.

Stavak 4. mijenjase i glasi:

"(4) Zaštićenim kulturnim dobrima, kod kojih su utvrđena spomenička svojstva i na koje se obavezno primjenjuju spomeničke odredbe i postupci, smatraju se sva dobra koja su u ovom Prostornom planu popisana kao:

1. Z – zaštićena kulturna dobra (nova, revidirana rješenja Ministarstva kulture)
2. R – registrirani spomenici – stara (ne revidirana)
3. P – preventivno zaštićena kulturna dobra
4. EPZ – evidentirana i zaštićena kulturna dobra na državnoj i županijskoj razini.

Za sva dobra pretpostavljena za zaštitu na županijskoj razini (EPZ) predstavničko tijelo županije može pokrenuti zakonom utvrđeni postupak njihove zaštite.

Do donošenja odgovarajućega rješenja, na sva tako predložena kulturna dobra treba primjenjivati iste mjere i propisane postupke, kao i za trajno zaštićena dobra, kako u međuvremenu ne bi došlo do njihove degradacije nestručnim postupanjem ili neadekvatnim korištenjem."

Iza stavka 4. dodaje se novi stavak 5. koji glasi:

"(5) Evidentiranim kulturnim dobrima, kod kojih su ovim Planom utvrđena spomenička svojstva, smatraju se sva dobra koja su u ovom Prostornom planu popisana kao:

1. EPL – evidentirana planom kao kulturna dobra na lokalnoj razini.

Za sva evidentirana dobra pretpostavljena za zaštitu na lokalnoj razini (EPL) predstavničko tijelo općine može pokrenuti zakonom utvrđeni postupak njihove zaštite.

Za radove/zahvate na kulturnim dobrima koja su evidentirana planom kao kulturna dobra na lokalnoj razini potrebno je ishoditi stručno mišljenje nadležnog konzervatorskog odjela, kako ne bi došlo do njihove degradacije nezakonitim postupanjem ili neadekvatnim korištenjem."

Stavci od 9 do 10 postaju stavci od 6 do 7.

**Članak 93.**

U članku 94. stavak 8. mijenja se i glasi:

"(8) Za sva kulturna dobra kod kojih je predviđena zaštita na općinskoj razini (EPL) primjenjuju se sljedeće planske mjere:

1. Nije dopušteno rušenje građevina već se propisuje njihovo - održavanje i obnavljanje uz odgovarajuće prilagodbe novim funkcijama;
2. Povijesne građevine obnavljaju se cjelovito, zajedno s njihovim okolišem (vrtom, perivojem, voćnjakom, dvorištem, pristupom i sl.);
3. Raznim mjerama na razini lokalne zajednice poticati obnovu i održavanje starih, umjesto izgradnje novih kuća;
4. Za zahvate koji bi mogli prouzročiti promjene na kulturnom dobru ili narušiti cjelovitost kulturnog dobra, potrebno je ishoditi mišljenje nadležnog upravnog općinskog tijela;
5. Daljnja valorizacija unutar zasebnog programa od strane nadležnog tijela Općine i nadležnog Konzervatorskog odjela."

U stavku 12. riječ: "građevinskoj" zamjenjuje se riječju: "građevnoj".

U stavku 14. tablici 4. dijelu tablice pod brojem 5.1. iza riječi: "Benediktinski samostan i crkva sv. Mihovila, Labinci" dodaje se znak:"\*".

Iza tablice 4. dodaju se riječi:

"*\* za navedeno kulturno dobro u postupku je izrada prijedloga o utvrđivanju svojstva kulturnog dobra (tzv. trajna registracija)*"

**Članak 94.**

U članku 96. iza stavka 1. dodaje se novi stavak 2. koji glasi:

"(2) U skladu sa zakonom o održivom gospodarenju otpadom (NN 94/13, 73/17) i temeljem Plana gospodarenja otpadom Općine Kaštelir-Labinci - Castellier-Santa Domenica za razdoblje 2017. - 2022. godine na području Općine Kaštelir - Labinci ne planira se smještaj (gradnja) reciklažnog dvorišta. Sortiranje komunalnog otpada vršit će se putem mobilnog reciklažnog dvorišta - mobilne jedinice."

**Članak 95.**

U članku 97. u stavku 2. iza riječi:"sabirnim" dodaju se riječi: "ili septičkim".

**Članak 96.**

Iza članka 101. dodaje se članak 101a. koji glasi:

"**Članak 101a.**

ZAŠTITA OD ŠTETNOG DJELOVANJA VODA

(1) Operatina obrana od poplava za rijeku Mirnu, koja pripada vodama I. reda, provodi se temeljem Državnog plana obrane od poplava (NN 84/2010) i Glavnog provedbenog plana obrane od polava - Sektor E - Sjeverni Jadran, branjeno područje 22 - mali slivovi "Mirna - Dragonja" i "Raša - Boljunčica" - područje malog sliva "Mirna - Dragonja". Za proglašavanje pojedinog stupnja obrane od polava, mjerodavni su podaci na mjernoj postaji "Portonski most".

Za obuhvatni kanal br. 3. operativna obrana od poplava provodi se temeljem "Plana obrane od poplava na vodama II. reda Istarske županije - Sektor E - Sjeverni Jadran - branjeno područje 22 - mali slivovi "Mirna - Dragonja" i "raša - Boljunčica" -područje malog sliva "Mirna - Dragonja".

Obrana od poplave na području Općine Kaštelir-Labinci provodi se temeljem odredbi i smjernica navedenih dokumenata.

(2) Poplavno područje doline Mirne srednje vjerojatnosti pojave prikazano je u kartografskom prikazu br 3.a: *„Uvjeti korištenja i zaštite prostora – ograničenja i posebne mjere“* u mjerilu 1:25000."

**Članak 97.**

U članku 102. naslov i stavak 1. mijenjaju se i glase:

"MJERE ZAŠTITE OD POŽARA - POSEBNI UVJETI GRAĐANJA

(1) Ovim Planom dane su osnovne mjere zaštite od požara. Posebne mjere pobliže će se odrediti u okviru planova uređenja užih područja te pri projektiranju građevina, a u skladu s posebnim propisima iz područja zaštite od požara te ostalim uvjetima i smjernicama ovog Plana."

U stavku 2. alineji b) riječ: "međi" zamjenjuje se riječima: "granici građevne čestice".

Stavci od 5. do 10. brišu se.

**Članak 98.**

Članak 103. mijenja se i glasi:

"**Članak 103.**

MJERE ZAŠTITE OD PRIRODNIH I DRUGIH NESREĆA

(1) „Mjere zaštite od prirodnih i drugih nesreća temelje se na „Procjeni ugroženosti stanovništva, materijalnih i kulturnih dobara i okoliša od katastrofa i velikih nesreća za Općinu Kaštelir-Labinci Castelliere-S. Domenica”, a detaljniji zahtjevi zaštite i spašavanja u njezinom posebnom izvatku „Zahtjevi zaštite i spašavanja u dokumentima prostornog uređenja Općine Kaštelir-Labinci Castelliere-S. Domenica”.

(2) Obvezuje se poštivanje slijedećih zakonskih i podzakonskih propisa koji reguliraju područje zaštite i spašavanja stanovništva i materijalnih dobara u prostornom planiranju:

-Zakon o sustavu civilne zaštite (N.N. broj 82/15),

-Pravilnik o mjerama zaštite od elementarnih nepogoda i ratnih opasnosti u prostornom planiranju u uređivanju prostora (N.N. broj 29/83, 36/85 i 42/86),

-Pravilnik o postupku uzbunjivanja stanovništva (N.N. broj 69/16).

(3) Uzbunjivanje i obavješćivanje stanovništva

Temeljem odredbi Zakona o sustavu civilne zaštite (N.N. broj 82/15 ) i Pravilnika o postupku uzbunjivanja stanovništva (N.N. broj 69/16), planovima nižeg reda obvezno je planirati instalaciju sustava javnog uzbunjivanja i obavješćivanja stanovništva (sirena i sl.) u područjima planiranim za gradnju objekata koji će koristiti, skladištiti ili manipulirati s opasnim tvarima.

Temeljem odredbi Zakona o sustavu civilne zaštite (N.N. broj 82/15 ) i Pravilnika o postupku uzbunjivanja stanovništva (N.N. broj 69/16), obvezuju se vlasnici i korisnici objekata u kojima se okuplja ili istovremeno boravi više od 250 ljudi te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, auto kampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, da uspostave i održavaju odgovarajući interni sustav za uzbunjivanje i obavješćivanje te da preko istog osiguraju provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

(4) Mjere zaštite i spašavanja

Temeljem Procjene ugroženosti potrebno je predvidjeti mjere zaštite i spašavanja za moguće vrste opasnosti i prijetnji koje mogu izazvati katastrofe i/ili velike nesreće, te na taj način ugroziti stanovništvo, materijalna i kulturna dobra te okoliš i to:

-mjere zaštite i spašavanje od potresa,

-mjere zaštite i spašavanje od ostalih prirodnih uzroka (suša, toplinski val, olujno ili orkansko

nevrijeme i jaki vjetar, tuča, snježne oborine i poledica),

-mjere zaštite i spašavanje od tehničko-tehnoloških katastrofa izazvanih nesrećama u gospodarskim

objektima i u prometu,

-mjere zaštite i spašavanja od epidemioloških i sanitarnih opasnosti, nesreća na odlagalištima

otpada te asanacija.

(5) Mjere civilne zaštite

Za svaku mjeru zaštite i spašavanja potrebno je predvidjeti i mjere civilne zaštite koje se odnose na provedbu sklanjanja, evakuacije i zbrinjavanja ugroženog stanovništva i materijalnih dobara, a koje moraju biti sukladne Pravilniku o mjerama zaštite od elementarnih nepogoda i ratnih opasnosti u prostornom planiranju i uređivanju prostora (N.N. broj 29/83, 36/85 i 42/86) te Procjeni ugroženosti stanovništva, materijalnih i kulturnih dobara i okoliša od katastrofa i velikih nesreća Općine Kaštelir-Labinci”."

**Članak 99.**

Članak 104. mijenja se i glasi:

"**Članak 104.**

OBVEZNI URBANISTIČKI PLANOVI UREĐENJA (UPU)

I VAŽEĆI DETALJNI PLANOVI UREĐENJA (DPU)

(1) Planom su utvrđeni postupci uređenja i izgradnje prostora:

1. prostornim planovima užih područja;
2. ovim Planom na područjima za koja se ne predviđaju prostorni planovi užih područja.

(2) Ovim Planom utvrđuje se obveza izrade sljedećih planova užih područja – urbanističkih planova uređenja (UPU):

UPU dijela naselja Kaštelir

UPU TZ Montecal

UPU PZ Labinci 3

UPU PZ Devići

čije su površine obuhvata pregledno prikazane na kartografskom prikazu br. 3d: „*Uvjeti korištenja i zaštite prostora – planovi užih područja“* u mj. 1:25000, a područja izrade utvrđena na kartografskim prikazima serije 4: *“Građevinska područja naselja i područja posebnih uvjeta korištenja”* u mjerilu 1:5000 na katastarskoj podlozi. Granica obuhvata urbanističkog plana uređenja detaljno će se odrediti Odlukom o izradi, uzimajući u obzir lokalne uvjete, u skladu sa zakonskim propisima prostornog uređenja.

(3) Do donošenja urbanističkog plana uređenja iz stavka (2) unutar obuhvata urbanističkog plana ne može se izdati akt za građenje nove građevine.

(4) Ovim Planom se prihvaćaju i u Plan ugrađuju rješenja planova užih područja koji su stupanjem na snagu ovog Plana važeći (na snazi):

DPU naselja Deklići (SN Općine Kaštelir - Labinci 01/08),

DPU dijela naselja Labinci (SN Grada Poreča br. 10/05, 14/05 ispravak),

DPU dijela naselja Brnobići (SN Grada Poreča br. 12/04),

DPU dio poslovne zone Labinci (SN Općine Kaštelir - Labinci 01/09),

DPU turističke zone Deklići (SN Grada Poreča br. 11/05),

UPU PZ Labinci 2 (SN Općine Kaštelir - Labinci 02/12).

Površine obuhvata važećih planova užih područja pregledno su prikazane na kartografskom prikazu br. 3d: „*Uvjeti korištenja i zaštite prostora – planovi užih područja“* u mj. 1:25000, a područja primjene na kartografskim prikazima serije 4: *“Građevinska područja naselja i područja posebnih uvjeta korištenja”* u mjerilu 1:5000 na katastarskoj podlozi.

(5) U slučaju stavljanja van snage važećeg plana užeg područja, do donošenja novog plana užeg područja nije dopušteno izdavanje akata za građenje unutar neizgrađenog neuređenog dijela građevinskog područja.

**TABLICA 5: PREGLED PLANIRANIH URBANISTIČKIH PLANOVA UREĐENJA U OPĆINI KAŠTELIR-LABINCI**

|  |  |  |  |
| --- | --- | --- | --- |
| naziv UPU-a | naselje | smjernice, napomene i obveze za odgovarajući  urbanistički plan uređenja (UPU) | površina  (približna\*) |
| UPU dijela naselja Kaštelir | Kaštelir | UPU dijela naselja Kaštelir obuhvaća građevinsko područje naselja.  Unutar obuhvata UPU-a prvenstveno planirati stambenu namjenu s pratećim sadržajima i namjenama – sport i rekreacija, javno zelenilo. U iznimnim slučajevima moguće je planirati, mješovite i poslovne zgrade.  Planom je potrebno planirati javnu cestovnu i pješačku mrežu koja se nadovezuje na postojeću mrežu naselja.  Unutar obuhvata plana parkirališne potrebe moguće je riješiti isključivo na vlastitoj građevnoj čestici stambene zgrade.  Za ostale namjene i građevine parkirališne potrebe rješavaju se sukladno odredbama ovog Plana.  Gustoća stanovništva u obuhvatu UPU-a: 20 stanovnika/ha | 3,5 ha |
|  | | | |
| UPU TZ Montecal | Kaštelir | UPU TZ Montecal i obuhvaća površinu isključive ugostiteljsko-turističke namjene (hoteli –T1 i turističko naselje – T2) razgraničenu u okviru površine naselja (GPN-a).  UPU planirati sukladno odredbama ovog Plana za ugostiteljsko-turističku namjenu (članci 64., 64a., 64b. i Tablica 2). | 3,6 ha |
|  | | | |
| UPU PZ Labinci 3 | Dvori | UPU PZ Labinci 3 obuhvaća dio površine gospodarske namjene – proizvodne (I) i poslovne (K) izdvojenog građevinskog područja izvan naselja - „Labinci“.  U okviru obuhvata UPU-a moguće je planirati namjene i građevine sukladne odredbama ovog Plana za građevinska područja gospodarske namjene (članci: 61., 62., 63. i 63a.) | 2,7 ha |
| UPU PZ Devići | Dvori | UPU PZ Devići obuhvaća površinu gospodarske pretežito proizvodne namjene: – prehrambene (I3): jedinstveni kompleks sa vinarijom, uljarom, pekarom, siranom, i pomoćnim zgradama.  U okviru obuhvata UPU-a moguće je planiranje i gradnja građevina namijenjenih isključivo proizvodnji i skladištenju vina, ulja, sira te pekarskih proizvoda.  UPU planirati sukladno odredbama ovog Plana za građevinska područja gospodarske namjene (članci: 61., 62., 63. i 63a.) | 14,3 ha |

\* navedene površine su kvalitativnog (orijentacijskog) karaktera, a točna površina utvrdit će se prilikom izrade prostornog plana užeg područja."

**Članak 100.**

Članak 106. mijenja se i glasi:

"**Članak 106.**

REKONSTRUKCIJA GRAĐEVINA ČIJA JE NAMJENA PROTIVNA PLANIRANOJ NAMJENI UNUTAR GRAĐEVINSKOG PODRUČJA

(1) Dopuštena je rekonstrukcija postojeće građevine unutar građevinskog područja, čija je namjena protivna namjeni utvrđenoj ovim planom, na način da se iste mogu rekonstruirati unutar postojećih gabarita. Ako je objekt u lošem statičkom stanju moguća je izgradnja zamjenskog objekta."

**Članak 101.**

Članak 107. mijenja se i glasi:

"**Članak 107.**

REKONSTRUKCIJA GRAĐEVINA IZVAN GRAĐEVINSKOG PODRUČJA

(1) Postojeće građevine koje se nalaze izvan građevinskih područja utvrđenih ovim Planom, a nisu u suprotnosti s drugim rješenjima ovoga Plana, zadržavaju se i mogu se rekonstruirati, unutar postojećih tlocrtnih i visinskih gabarita."

**III. PRIJELAZNE I ZAVRŠNE ODREDBE**

**Glava IV.**

Plan je izrađen u šest (6) elaborata izvornika ovjerenih pečatom Općinskog vijeća Općine Kaštelir-Labinci i potpisom predsjednika Općinskog vijeća Općine Kaštelir-Labinci.

Elaborat izvornika čuva se u pismohrani:

* Općinskog vijeća Općine Kaštelir-Labinci
* Jedinstvenog upravnog odjela Općine Kaštelir-Labinci.

Elaborat izvornika dostavlja se:

* nadležnom upravnom tijelu za provođenje Plana
* JU Zavodu za prostorno uređenje Istarske županije,
* Ministarstvu graditeljstva i prostornog uređenja
* Hrvatskom zavodu za prostorni razvoj.

Uvid u dopune Prostornog plan osiguran je u Jedinstvenom upravnom odjel Općine Kaštelir-Labinci, Kaštelir 113, Kaštelir.

**Glava V.**

Ova Odluka stupa na snagu osmog dana od dana objave u “Službenim novinama Općine Kaštelir-Labinci ".

Klasa:011-01/17-01/06  
Ur.broj: 2167/06-01-17-03

Kaštelir-Castelliere, 22. prosinac 2017.

OPĆINSKO VIJEĆE OPĆINE KAŠTELIR-LABINCI CASTELLIERE-S.DOMENICA

|  |  |  |  |
| --- | --- | --- | --- |
|  |  |  | Predsjednica  Općinskog vijeća  Rozana Petrović |